DA NEMA REKETA: Autocesta kroz BiH i prije 2020. godine | Poskok.info\nDA NEMA REKETA: Autocesta kroz BiH i prije 2020. godine\nDamir Hadžić, državni ministar prometa i komunikacija, nakon niza provedenih aktivnosti i ubrzane dinamike gradnje dionica autoceste kroz BiH, smatra da su konačno stvorene mnoge pretpostavke da naša zemlja dobije punih 330 kilometara autoceste na koridoru 5c već do 2020. godine.\nU intervjuu za “Nezavisne”, Hadžić navodi da je prvi imperativ uvezivanje Sarajeva i Doboja autocestom preko Zenice.\n“Oni čine gro prometa i putne infrastrukture u ovom dijelu središnje BiH prema sjeveru”, ističe državni ministar prometa.\nHadžić, kojeg je Vijeće ministara imenovalo i za koordinatora priprema za popis stanovništva u BiH, smatra da je, osim ovoga, danas najvažnije pitanje u zemlji utvrditi bazu Bosne i Hercegovine “nakon svega što se događalo posljednjih godina”. On naglašava da kontekst predstojećeg popisa stanovništva treba isključivo tražiti u tehničkim, a ne političkim pitanjima i dizanjem tenzija.\nNN: Najznačajnije infrastrukturno pitanje u BiH je izgradnja autoputa na koridoru 5c. Svima koji putuju uočljivo je da radovi posljednjih mjeseci znatno napreduju, pogotovo na dionici od Sarajeva prema Zenici. Kada bi Sarajevo konačno moglo biti uvezano autoputem sa Zenicom i šta je sa drugim dionicama?\nHADŽIĆ: Mi praktično očekujemo da polovinom naredne godine imamo povezan Tarčin, odnosno jug Sarajeva, s jugom Zenice. Evo, već možemo najaviti da će 1. ožujka biti probijen tunel Vijenac, koji nakon silnih neuspjeha sa stranim kompanijama rade domaće firme, i to vrlo kvalitetno, čime će biti završena jedna ozbiljna faza i biti uvezana dionica od oko 80 kilometara autoceste. Što se tiče ostalih dionica, u ovom trenutku se rade krakovi autoceste dijelom u RS, onda na jugu BiH, a to je Bijača, na graničnom prijelazu, gdje su radovi već u poodmakloj fazi, kao i na sjeveru BiH, gdje su otvorene ponude od strane “Autocesta”, a posao je blizu dodjeljivanja.\nNN: Nedavno je u tom kontekstu dogovorena i puna koordinacija između entitetskih i državnog ministarstva. Da li je sada realno moguće govoriti o uvezivanju Sarajeva sa Dobojem autuputem preko Zenice do 2018. godine, kako ste to nedavno najavili?\nHADŽIĆ: To je naš imperativ. Bazna orijentacija jeste spajanje najvećih centara, a to jesu i Sarajevo i Zenica i Doboj, i oni čine gro prometa i putne infrastrukture u ovom dijelu središnje BiH prema sjeveru.Mi se na razini tri ministarstva o tim stvarima praktično dogovaramo jer smo svi svjesni uloge koju imamo u ovom trenutku i potrebe da riješimo vitalno važna pitanja, kao što je gradnja cestovne infrastrukture i stvaranja potrebnih uvjeta za nova zapošljavanja u BiH.\nNN: Koliko su relevantne procjene da bi autocesta kroz BiH u punom kapacitetu i dužini od 330 kilometara mogao biti izgrađen već 2020. godine?\nHADŽIĆ: Dakle, možemo slobodno najaviti da ovom dinamikom možemo imati koridor 5c, sa dobrim dijelom krakova i prema Banjaluci i ovaj urađeni prema Gradišci, ali i otvaranje prometnice Žepče – Tuzla, koja bi išla prema Brčkom, već do 2020. godine.\nNN: U kojoj je fazi finalna izrada kartografske dokumentacije za popis stanovništva u BiH, u okviru čega treba riješiti i popis duž entitetske linije razgraničenja, s obzirom na to da je rok za to kraj ovog mjeseca?\nHADŽIĆ: Kada je u pitanju to, ali i sva druga pitanja, ono, naravno, jeste preduvjet za popis stanovništva, ali ni na koji način ne može predstavljati glavni uvjet da uđemo u realizaciju projekta.Ako treba tražiti razloge, onda to, naravno, nije jedini zbog kojeg bismo mogli razgovarati o odgađanju popisa stanovništva. Kada je riječ o utvrđivanju međuentitetske linije, to je posao koji nažalost nije završen do današnjeg dana, iako je bio i dejtonska obveza. Što se nas tiče, to je jedan prostor, “siva zona” od oko 1.000 domaćinstava u oba entiteta, koja može biti tretirana popisom stanovništva, a za koju prethodno nije potrebno ispuniti uvjet o tome da ih moramo imati jasno definiranog. To prvenstveno iz razloga što taj posao, po mišljenju nekih stručnjaka, možemo završiti za 15 dana, a prema mišljenju drugih – za sedam do osam mjeseci. Da ne bismo sad ulazili u kalkulacije kad to treba završiti, a kako ne bismo morali odgađati popis za isto toliko mjeseci, mislim da je u ovom trenutku primarno da riješimo sva tehnička pitanja onoliko koliko je to moguće, kako bi popis stanovništva bio realiziran u planiranom roku, odnosno u listopadu ove godine.\nNN: Kako će biti riješeno pitanje izjašnjavanja o etničkoj i nacionalnoj pripadnosti, budući da EU inzistira na tehničkim detaljima, odnosno prvenstveno na pitanjima koliko u BiH živi građana i koliko ima kućanstava?\nHADŽIĆ: Najvažnije pitanje jeste šta je to baza Bosne i Hercegovine koju danas imamo, nakon svega što se u BiH dešavalo. Uopće nije sporno da postoje ona primarno važna društvena, kao i politička pitanja, ali je sigurno da kontekst treba tražiti i promatrati isključivo u tehničkim pitanjima, a to je koliko danas BiH ima stanovnika, kakvo je njihovo obrazovanje, čime praktično raspolažemo, koji je broj mladih, ljudi srednje dobi i svih ostalih tehničkih pitanja potrebnih da popisom stanovništva jasno definiramo strategije razvoja BiH. A, nijednu ne možemo praviti ako prethodno nemamo jasnu bazu.Dakle, što se nas tiče, što se mene osobno tiče, to jest tehničko pitanje, ali ne možemo ignorirati činjenicu da će u društveno-političkim okolnostima neka od pitanja postati dominantno takva i da će ona u dobroj mjeri i ugrožavati i usporavati realizaciju popisa stanovništva .\nNN: Koliko su, prema Vašem mišljenju, relevantne tvrdnje određenih političkih krugova da je popis stanovništva izravno vezan za unutarnje preuređenje BiH, odnosno za promjenu Ustava BiH?\nHADŽIĆ: Ako se sada upustimo u komentare onoga što možemo nazvati spekulacijama i podizanjem političkih tenzija, onda nećemo daleko dobaciti s ovim projektom. Karakteristično za BiH jeste da je svako nominirano pitanje u smislu traženja rješenja zapravo pokušaj da se ono eventualno uspori ili odgodi što je moguće više. Mi ga promatramo isključivo kao tehničko pitanje, koje treba dati odgovor da li BiH 2018. ili 2020. godine može imati strategiju, prije svega, ekonomskog, pa i društvenog oporavka. Uđemo li u ovu polemiku, onda ne vjerujem da ćemo ikada imati i popis stanovništva i da nam uopće treba, jer će neblagonaklon krugovima prema BiH otvoriti neke nove perspektive koje mogu ugroziti puno drugih vitalnih stvari.\nNN: Kako općenito u stanju teške ekonomske krize do kraja ubrzati izgradnju kompletnog koridora 5c ako znamo da za ove namjene treba osigurati oko tri milijarde eura?\nHADŽIĆ: Ukoliko nastavimo ovim tempom i ovom dinamikom u traženju novih načina financiranja gradnje autoceste, koji podrazumijeva mogućnost dodjele koncesionih ugovora, javno-privato partnerstvo, nove kredite i svježi kapital, nije sporno da bi ovaj posao trebao biti završen do 2020.godine. Čini mi se da je ovo i prvi put da imamo jasne rokove do kada nešto treba završiti. Ima onih koji su i vrlo neblagonaklon prema ovom projektu, koji ga danas na svaki mogući način dovode u pitanje i traže “dlaku u jajetu”, međutim ono što je najvažnije jest da danas postoji puna koordinacija resornih ministarstava. Da smo spremni osigurati konsenzus o vitalnim pitanjima najbolji primjer je Putnikovo brdo, kada su državno i dva entitetska ministarstva našla zajednički jezik i riješila pitanje koje je bilo sporno posljednjih nekoliko godina.


Tanjug 27. januara 2021. 15:09\nBEOGRAD – Ministarstvo rudarstva i energetike pokrenulo je proceduru za izmenu Zakona o rudarstvu i geološkim istraživanjima, kako bi se privuklo više investitora, povećala rudna renta, obezbedila veća zaštita zdravlja ljudi i životne sredine, ali i povećalo učešće rudarstva u BDP-u zemlje u narednih nekoliko godina sa 1,9 na 3,5 odsto.\n„Javne rasprave će trajati do 9. februara i nakon toga razmotrićemo sve primedbe i komentare i spremiti ove zakone i izmene za usvajnje na vladi i očekujemo usvajanje u skupštini u martu“, rekla je Atanacković.\n„Neće se čekati više dve i po godine na neki dokument nego dva i po meseca. Takođe, drugi efekat koji želimo da postignemo je zaštita minirelnih sirovina i zaštitan načina na koji se vrši eksploatacija. Smatramo da je trenutno nedopustivo niska rudna renta koja se plaća na ime istraživanja odnosno eksploatacije tih ruda, i da to treba da se promeni“, istakla je Atanacković.\n„Sve to znači da rudastvo dobija novu sliku i da će pomoći u dostizanju boljeg životnog standarda svih građana“, istakla je ona.


objavljeno 01. mar 2019. u 15:33\nZvanične brojke pokazale su da je stopa nezaposlenosti širom 19-člane eurozone na najnižem nivou od globalne finansijske krize.\nEurostat je objavio u petak da je stopa nezaposlenosti u bloku pala na 7,8 posto u januaru i da je nepromijenjena od decembarske stope, koja je revidirana s ranije objavljene stope od 7,9 posto. To je najniža stopa nezaposlenosti u eurozoni od oktobra 2008.\nStatistička agencija saopćila je da je 23.000 ljudi napustilo redove nezaposlenih u prošlom mjesecu, čime je ukupan broj ljudi bez posla u eurozoni pao na 12,85 miliona.\nPored tih podataka, Eurostat je ustanovio da je inflacija porasla tokom februara kao rezultat neznatnog rasta energetskih troškova. Potrošačke cijene porasle su za 1,5 posto u odnosu na prethodnu godinu, naspram 1,4 posto zabilježenih u januaru, prenosi Associated Press.


Mogerini i Han: Sećanje na Srebrenicu je dužnost\nVisoka predstavnica EU Federika Mogerini i komesar za proširenje Johanes Han (arhivska fotografija)\nVisoka predstavnica EU Federika Mogerini i komesar za proširenje Johanes Han rekli su povodom 11. jula da se "mora okončati praksa nekažnjavanja i prevazići naslijeđe prošlosti, da nema mjesta zapaljivoj retorici, revizionizmu, glorifikaciji ratnih zločinaca", kao i da je "sjećanje na Srebrenicu, jedan od najmračnijih trenutaka u modernoj evropskoj istoriji dužnost".\n"Srebrenička tragedija nas još uvijek progoni", kažu evropski zvaničnici u zajedničkom saopštenju i dodaju: Dužnost nam je da ne zaboravimo.\n"Danas se prisjećamo i obilježavamo godišnjicu genocida u Srebrenici, genocida koji se dogodio prije 24 godine. To je crna strana evropske istorije koju nećemo zaboraviti...Naša srca i misli su posvećeni žrtvama te tragedije i naša zajednička dužnost je da uvijek pamtimo Srebrenicu, najmračniji trenutak čovječanstva u modernoj evropskoj istoriji", poručili su zajedničkom izjavom Visoka predstavnica i komesar za pregovore o proširenju.\nMogerini i Han kažu i da svi zajedno moramo okončati praksu nekažnjavanja i prevazići naslijedje prošlosti.\n"Nema mjesta zapaljivoj retorici revizionizmu ili glorifikaciji ratnih zločinaca.\nPokušaji revizije istorije u BiH ili bilo gdje drugdje su neprihvatljivi. Kako je zemlja izrazila želju da postaneevropska članica, tako je prioritet da svi politički lideri u zemlji aktivno rade na promociji dijaloga i medjusobnog poštovanja" kaže Visoka predstavnica EU i evropski komesar u zajedničkoj poruci.\n"EU ostaje opredjeljena da pomogne BiH u stvaranju društva u kojem\nće prevladati pluralizam, pravda i ljudsko dostojanstvo", kaže portparol Evropske komisije Margaritis Šinas.\nPompeo: Genocid u Srebrenici ne sme se poricati i zaboraviti


Okružna liga FSNO\nOpštinska liga FSO Aleksinac\nOpštinska liga FSO Doljevac\nOpštinska liga FSO Merošina\nFudbalski savez Nišavskog okruga osnovan je 2001 godine sa sedištem u Aleksincu. Pokriva područje opština Ražanj, Aleksinac, Merošina, Doljevac, Gadžin Han i Srvljig. Po prostranstvu i teritorijalnom rasporedu klubova, obuhvata tri registrovana opštinska saveza: FSO Aleksinac, FSO Merošina, FSO Doljevac. Pošto područje Svrljiga nema dovoljan broj klubova, a po odluci viših fudbalskih foruma, poslove rada Fudbalskog saveza obavlja se u FSO Aleksincu, došlo je do integracije – spajanja sa napred navedenim savezom. Ostali Savezi funkcionišu po postojećim propisima FS Srbije uz otežane okolnosti poslovanja.\n26.02.2022 Nacrt Statuta FSNO LINK\nObaveštavaju se svi članovi FSS (fudbalski klubovi, futsal klubovi, teritorijalni fudbalski savezi, okružni, gradski i opštinski fudbalski savezi) koji obavljaju sportske delatnosti (šifra delatnosti – 93) da su, u skladu saodredbama Zakona o fiskalizaciji, kao obveznici fiskalizacije, dužni da najkasnije do 30. aprila 2022. godine pređu na novi model fiskalizacije, koji podrazumeva upotrebu novog hardverskog ili softverskog rešenja.\nKonkretnije rečeno, obveznici fiskalizacije su u obavezi da putem portala Poreske uprave ePorezi prijave lokacije poslovnog prostora i poslovnih prostorija, a zatim putem istog portala imaju mogućnost da se prijave za subvencije za prelazak na novi model fiskalizacije. Prijave za subvencije mogu da se podnesu najkasnije do 31. januara 2022. godine.\nKada je reč o fiskalnim uređajima, Poreska uprava je do sada odobrila preko 100 elemenata elektronskog fiskalnog uređaja, a na adresi: https://www.purs.gov.rs/fiskalizacija/eFiskalizacija/registar-odobrenih-elemenata-efu.html se nalazi spisak elemenata i proizvođača, kako bi se obveznici odlučili koji fiskalni uređaj će koristiti u budućnosti.\nAdresa: 7. juli bb (sportski centar „TAŠ“), 18220 Aleksinac\nTelefon: +381 67 7220 456\nVeb stranica: www.fsno.org.rs\nFudbalski savez opštine Aleksinac\nFudbalski savez grada Niša\nFudbalski savez Zaječarskog okruga\nSportske lige u Srbiji\nIstorija i statistika eks-ju fudbala\nCopyright © 2022 FSNO – Fudbalski savez Nišavskog okruga.\nNa ovom sajtu koristimo kolačiće kako bismo vam osigurali najbolje korisničko iskustvo.\nAko nastavite da koristite ovu stranicu, pretpostavićemo da ste zadovoljni uslovima privatnosti U redu


DRŽAVA DAJE JOŠ 1.050 EVRA Evo ko će imati pravo pomoć i koji su uslovi – Nacionalist\nDRŽAVA DAJE JOŠ 1.050 EVRA Evo ko će imati pravo pomoć i koji su uslovi\nby nacionalist February 6, 2022, 4:25 am 1.7k Views\n- Novitet ove godine je da će država, umesto sa 50 odsto, učestvovati sa 70 odsto u najnerazvijenijim opštinama. Razgovaramo i sa centrima za socijalni rad i naći ćemo način da pomognemo socijalno ugroženim domaćinstvima da mogu da učestvuju u projektu – kaže ministarka rudarstva i energetike Zorana Mihajlović.\nOna je dodala da je u sredu objavljen novi javni poziv lokalnim samoupravama za subvencije za unapređenje energetske efikasnosti, a kad se taj konkurs završi, za zamenu stolarije moći će da se jave i sami građani. Očekuje se da će to biti do proleća.\nJavni poziv na koji mogu da se prijave sve jedinice lokalne samouprave trajaće 15 dana.\n– Objavili smo javni poziv za opštine i gradove sa kojima ćemo zajedno sprovoditi projekat zamene stolarije. Posle toga će sve opštine raspisivati pozive ka kompanijama i građanima. Bitno je da ima dovoljno novca, obezbedili smo za ovu godinu 250 miliona evra za subvencije za zamenu stolarije, odnosno postavljanje spoljne izolacije i zamenu kotlova, kao i za postavljanje solarnih panela – izjavila je Mihajlovićeva.\nKao i u prethodnom konkursu, kvalitet postojeće stolarije biće presudan faktor na osnovu kog građani mogu da dobiju novčanu pomoć. Prednost će imati oni koji imaju lošiju stolariju i jednostruke prozore. Drugi važan kriterijum biće i broj ukućana koji žive u domaćinstvu, tako da će prednost imati domaćinstva sa većim brojem ukućana na istoj stambenoj površini. Građani će lokalnim samoupravama dostaviti formular sa predračunom firme sa liste izvođača radova u kom će se videti koliko će koštati izvođenje radova. Uz formular se prilaže i kopija lične karte, kao i kopija rešenja o plaćenom porezu, struji i rešenje o legalizaciji. Nakon predaje formulara, komisije će izaći na teren i napraviti procenu radova. Ako sve bude u redu, pravi se rang-lista, a najbolje rangirani dobiće novac.\nPRIMER POMOĆI za ugrožene porodice za stan ili kuću od 60 kvadrata\n* 1.500 evra su ukupni troškovi zamene stolarije\n* 450 evra pokriva vlasnik nekretnine\n* 525 evra pokriva opština na čijoj je teritoriji nekretnina\n* 525 evra pokriva Ministarstvo energetike\n* formular koji se dobija u opštini\n* kopija lične karte svih članova domaćinstva\n* kopija rešenja o plaćenom porezu na imovinu\n* kopija rešenja o legalizaciji, građevinskoj dozvoli ili potvrda da je u procesu ozakonjenja\n* kopija poslednjeg računa za struju\n* predračun izvođača radova\nby nacionalist June 27, 2022, 4:10 am\nby nacionalist June 27, 2022, 3:15 am


Moć vode i Minja Subota - Odmor sa decom\nSvake nedelje se ujutru u pidžami gledao sa uživanjem „Muzički tobogan“ a Minja Subota i Joca Adamov su bili vladari dobre zabave, smeha i bezbrižnosti.\nMinistarstvo prosvete i kompanija Zepter raspisali su krajem prošle godine konkurs za učenike osnovnih škola na temu „Moć vode“, u formi kratkog edukativnog filma.\nTri ekipe koje su osvojile prvo mesto u svojim kategorijama – iz OŠ “Đorđe Natošević” (Novi Sad), OŠ „Jovan Jovanović Zmaj“ (Bobovište) i O.Š. „Mihailo Petrović Alas” (Beograd) – dobile su od kompanije ZEPTER nagradnu ekskurziju u Bajinu Baštu/Perućac, sa bogatim turističko-edukativnim programom i smeštajem na bazi punog pansiona u vili Drina.\nAktivno učešće u ovoj akciji je imao, niko drugi, do Minja Subota glavom i bradom.\nMinja Subota kao jedan od najzačajnijih likova iz detinjstva mnogih generacija je bio ljubazan da odvoji deo vremena i porazgovara sa nama. Iako u ozbiljnim godinama, Minja je prilično aktivan a nedavno je po prvi put u životu učestvovao u snimanju filma „Neposlušni“ u kome je igrao interesantnu ulogu naratora a njegova muzika je korišćena kao soundtrack. Aktivan je kao član upravnog odbora Dečijeg kulturnog centra Beograda, a kako nam je rekao, uskoro će zajedno sa gradom Beogradom, organizovati 15. aprila Dečije beogradsko proleće, koje se obnavlja posle pauze od 20 godina. Na repertoaru ove manifestacije će biti dobro poznate pesme „Zakleo se bumbar“, „Lako je prutu“, „Vuče vuče bubo lenja“, „Slon lepotan“… a izvodiće ih Ivan Bosiljčić, Jelena Tomašević, Boda Ninković, Branko Kockica… dok će Minja Subota pevati i voditi program.\nTakođe nam je pričao o nastanku legendarne pesme „Deca su ukras sveta“ čije stihove je napisao Ljubivoje Ršumović dok je Minja napisao muziku. Ova divna pesma; dečija himna, je pesma uz koju su se podizale, kako mnoge ranije generacije tako i današnji klinci.\nDok smo šetali na Mitrovcu, ispričao nam je, da je baš na ovom mestu, kao dete, naučio da skija i da je sa ostalom grupom dece bio smešten u jednoj velikoj brvnari gde je danas restoran. Setio se da im je u to vreme bio dovoljan jedan gramofon za dobru zabavu.\nNako je od prisutnih primetio da je Minja Subota u stvari srpski Robert Redford, mada smo mi mišljenja da je Minja mnogo veća faca od američkog glumca.


„Usvojenoj deci“ stotine miliona | Nova Ekonomija\nOd 2006. godine, kada je počeo program privlačenja stranih investicija subvencijama, do kraja 2019. godine investitori su od države dobili 638 miliona evra. U poslednje dve godine mašina se zahuktala i ukupan broj je dostigao skoro milijardu evra\nPredsednik Srbije Aleksandar Vučić gostujući u jednoj TV emisiji pun emotivnog naboja ispalio je rečenicu „te fabrike su ko moja usvojena deca“, govoreći o svojoj omiljenoj temi, posebno pred izbore, fabrikama koje je otvorio. Tih dana je u Vranju otvorio fabriku auto-delova turskog investitora Teklas automotiv koji je „uskočio“ nakon odlaska fabrike obuće Geoks.\nInvesticija investiciju stiže, zaposlenost raste, okupljeni narod kliče, ali retko kad i retko gde se kaže koliko to košta. Ova fabrika konkretno, koštaće budžet Srbije 10,77 miliona evra. S obzirom na obavezu Teklasa da zaposli najmanje 500 ljudi, subvencija po radniku iznosi 21.500 evra. I Geoks koji se nakon izbijanja epidemije pokupio i otišao, svojevremeno, 2012. godine dobio je 11,4 miliona evra da otvori fabriku ali dvostruko manje po zaposlenom - 9.000 evra.\nOd 2006. godine, kada je počeo program privlačenja stranih investicija subvencijama, do kraja 2019. godine investitori su od države dobili 638 miliona evra. U poslednje dve godine mašina se zahuktala i ukupna brojka je dostigla skoro milijardu evra. U 2020. godini država je ugovorila subvencije u iznosu od 233 miliona evra, a u 2021. godini još 107 miliona, čime je ukupna suma dostigla oko 978 miliona evra. Od 2016. do danas potpisano je 185 ugovora o dodeli podsticaja investitorima.\nOvde treba podsetiti i na zacrnjeni ugovor između Republike Srbije i Fijata iz 2009. godine, za koji su neki državni funkcioneri kasnije tvrdili da je težak oko milijardu evra u državnim subvencijama, što je apsolutni rekord.\nUprkos brojnim i argumentovanim kritikama ovog sistema podmićivanja investitora, ta aktivnost se poslednjih godina pojačava. Naime, od onih 638 miliona evra, prema analizi FREN-a iz prošle godine, 60 odsto se ugovorilo u 2018. i 2019. godini. Međutim, u 2020. godini dostignut je rekord od preko 230 miliona evra obećanih subvencija. One se uglavnom isplaćuju u dve ili više tranši, kako investitor ispunjava svoje obaveze u pogledu investiranja ili zapošljavanja.\nUkupni iznos investicija, prema dokumentima Razvojne agencije Srbije iznosio je 1,87 milijardi evra, a one bi trebalo da zaposle 7.761 čoveka.\nU 2021. godini ovaj proces je znatno usporen, pa je ugovoreno oko 107 miliona evra za subvencije, mada za mnogo veći broj pojedinačnih investicija, njih 48 naspram 26 u 2020.\nU 2020. prosečna subvencija po zaposlenom dostigla je oko 30.000 evra.\nNekada, u vreme kada je tadašnji ministar Mlađan Dinkić prodavao u Srbiji tzv. slovački model privlačenja investicija subvencijama, podsticaji za investitore su se kretali od 2.000 do 10.000 evra po radnom mestu. Donja granica je 2012. godine podignuta na 4.000 evra, ali danas i najprostije tehnologije poput motanja kablova vuku od 6.000 evra po radnom mestu, pa naviše. Gornja granica odavno je probijena.\nU toj pandemijskoj i kriznoj 2020. godini oboren je i rekord u relativnom iznosu subvencije.\nNaime, kompanija Henkel koja je 2002. privatizovala Merimu iz Kruševca, za investiciju u proširenje proizvodnje vrednu 93,57 miliona evra, u kojoj će zaposliti 100 radnika, dobila je od države 14,4 miliona evra. Sa 144.362 evra po zaposlenom, nemačka kompanija dobila je do sada najviše novca po jednom zaposlenom.\nNa drugom mestu nalazi se investicija švajcarske kompanije Bari Kalebo (Barry Calebaut), ugovorena 2019. Godine, u fabriku čokolade kod Novog Sada od 45 miliona evra u kojoj će raditi 100 ljudi. Za nju će od države dobiti 12 miliona evra ili 120.000 evra po zaposlenom.\nTu se izdvajaju ulaganja u proizvodnju auto-guma, najvažnijeg izvoznog proizvoda stranih investicija u srpsku prerađivačku industriju.\nLing Long dobiće od države podsticaj od 75,8 miliona evra za investiciju vrednu čak 800 miliona evra. U ovoj fabrici kod Zrenjanina, koja već sada izaziva veliku zabrinutost građana i ekoloških organizacija, ali i organizacija za zaštitu ljudskih prava, radiće prema ugovoru 1.200 ljudi. To znači da će po jednom radnom mestu kineska kompanija dobiti 63.167 evra.\nToyo Tires je nešto skromnijih dimenzija, ali skuplja za državu, gledano po zaposlenom. Za investiciju od 382 miliona evra u kojoj će raditi najmanje 523 radnika, Japanci od države dobijaju 41 milion evra ili 78.394 evra po zaposlenom.\nJoš jedna fabrika guma, odranije prisutna u Srbiji, Cooper Tires dobila je 2020. od države pomoć od 63.478 evra po zaposlenom. Za ulaganje od 48,3 miliona evra, oni će od države inkasirati 7,3 miliona da bi zaposlili svega 115 ljudi.\nAko se ovde radi o investicijama vrednim stotine miliona evra, kod ulaganja u novo postrojenje u fabrici sokova Rauh kod Koceljeve to nije slučaj. Naime, ova firma je početkom 2020. ugovorila pomoć države od 2,2 miliona evra za investiciju od oko 10 miliona evra koja će zaposliti svega 30 novih radnika. Čak 73.333 evra po čoveku će dobiti ova kompanija od države.\nPoslednje tri, četiri godine iz vlasti stižu poruke kako je vreme za ekonomiju znanja i investicije u visokotehnološke kompanije. Da baš to rade najčešće dokazuju investicijama nemačkog Kontinentala. Ova kompanija je prvo 2018. godine otvorila istraživačko-razvojni centar u Novom Sadu, za šta je dobila od države 9,5 miliona evra, u kome radi 500 ljudi, uglavnom inženjera, a 2020. je sklopila ugovor o izgradnji fabrike vredne skoro 140 miliona evra sa 500 radnika, za šta je na ime investicije dobila subvenciju od blizu 28 miliona evra.\nJoš jedna nemačka kompanija iz auto-industrije, ZF, otvorila je u Pančevu razvojni centar sa 750 zaposlenih. Ova kompanija se obavezala 2020. na investiciju od 160 miliona evra i dobila za to subvenciju od 19,6 miliona evra.\nAli, na nekoliko kompanija koje su u Srbiju prenele istraživanje, dolazi mnogo više onih koje traže jeftinu radnu snagu, koje zapošljavaju hiljade ljudi za minimalac plus 20 odsto, kako je ugovorima sa državom propisano.\nTako su veliki novac dobile kompanije kao što je Aptiv (25,5 miliona evra) za proizvodnju kablova, čiji su radnici padali u nesvest nakon 12-časovnih smena prošle godine, zatim PKC wiring (14 miliona evra), Krombert i Šubert (9,5 miliona evra), Leoni (12 miliona evra), pa zatim proizvođači presvlaka za automobilska sedišta, kao što su Adient (9 miliona) ili Magna siting (6,4 miliona evra) ili tekstilne fabrike kao što je turski Taj (16,5 miliona evra).\nNesporno je da je izvoz dostigao 21,6 milijardi evra u prošloj godini, i da je u zemlju ušlo 3,9 milijardi evra stranih direktnih investicija, ali kolika je zaista vrednost koju su donele fabrike još nije izračunato.\nMožda jedan pokazatelj može biti rast bruto dodate vrednosti prerađivačke industrije u kojoj je završio najveći broj ovih investicija. Za četiri godine, od 2016. do 2020. godine, prema podacima Zavoda za statistiku, bruto dodata vrednost prerađivačke industrije povećana je za šest odsto. Istovremeno, nominalni bruto domaći proizvod (BDP), kao i ukupna bruto dodata vrednost (BDV), povećan je za 16 odsto.\nOdatle proističu kritike ekonomista da se ovde uglavnom obavlja sklapanje uvoznih komponenti i jeftin manuelni rad i da osim isplaćenih plata i poreza na njih, što, treba priznati, nije mala stvar u zemlji sa velikom nezaposlenošću, drugih većih efekata nema.\nSa otvaranjem radno intenzivnih fabrika, ljudi se zapošljavaju, ali ekonomiji preti nešto što se zove zamka srednje razvijenosti koju karakteriše visoka zaposlenost, ali relativno niske plate i životni standard i nesposobnost za tehnološki skok usled privredne strukture.\nStrani investitori koji po svetu jure niske troškove, koje dodatno snižavaju državne subvencije, kako dođu tako i odu, kao što je otišao Geoks kada su subvencije istekle.\nSubvencije i za hotelski biznis\nPoslednje tri godine pojavile su se subvencije za izgradnju hotela i njih su do sada uglavnom koristili domaći privrednici, od kojih su neki i bliski stranci na vlasti.\nOd njih desetak, najviše novca dobio je Milenijum resorts, u vlasništvu građevinske firme Milenijum tim poznate po učešću u državnim projektima, od gasifikacije do Beograda na vodi. Oni su za gradnju hotela i velnesa u Vranjskoj Banji dobili 10 miliona evra.\nU Vrnjačkoj Banji država je pomogla gradnju četiri hotela. Ljudi bliski vladajućoj stranci kupili su hotele Fontana i Slavija u Vrnjačkoj Banji. Prema pisanju KRIK-a, na mestu Slavije podignut je hotel Tonanti čiji je vlasnik bila firma Alcantara Aleksandra Papića bliskog Nebojši Strefanoviću, a koji je hotel prodao Darku Đuroviću, sinovcu bivšeg direktora Koridora Srbije. Za gradnju hotela država je dala 1,1 milion evra subvencije. Za rekonstrukciju Fontane u vlasništvu Milana Vlaisavljevića, člana SNS-a i poslanika u pokrajinskoj skupštini, država je izdvojila 1,4 miliona evra.\nSubvencije za hotelski biznis dobili su i vlasnici Vrnjačkih termi 1,1 milion evra i hotela Park 500.000 evra. Vlasnik hotela Park je Miroslav Aleksić, vlasnik Alko grupe koja je dobila i 2,5 miliona evra u dva ugovora za izgradnju hotela Tornik na Zlatiboru.\nFirma Planinka, vlasnik Kuršumlijske banke, dobila je 2,5 miliona evra za kupovinu i obnovu hotela Žubor u ovoj banji. Novosadska firma Promont dobila je 2,6 miliona evra za hotel u Vrdniku i 4,8 miliona evra za gradnju hotela u Novom Sadu.\nNa listi je još firma TM hospitaliti koja je dobila 2,1 milion evra za izgradnju hotela od pet zvezdica na Zlatiboru, kao i firma Trebič koja je dobila milion evra za rekonstrukciju hotela Sunce.


Izvor: B92, 13.Okt.2019, 19:26\nSrpski fudbaler Aleksandar Mitrović rekao je da bi mu prijalo da nastavi golgeterski niz u reprezentaciji, ali da je najbitnije da nacionalni tim pobedjuje.\nMitrović u poslednje >> Pročitaj celu vest na sajtu B92 << vreme ima odličan učinak u nacionalnom timu i napreduje na listi najboljih strelaca.\n"Biće drugačije, nijedna utakmica nije ista. Manje-više sve znamo jedni o drugima, tako da neće biti iznenđjenja, ni sa naše ni sa litvanske strane. Znamo sve o njima, verujem i oni o nama. Znamo šta nas čeka i spremni smo", naveo je napadač srpskog tima.\nUtakmica Litvanija - Srbija igraće se u ponedeljak 14. oktobra od 20.45 u Vilnjusu.\nSrbijaDanas.com: MITROVIĆ: Nije lako, ali moj posao je da dajem golove


KOP "DRMNO": Pripreme za izgradnju 17. linije bunara - Braničevac\nKOP „DRMNO“: Pripreme za izgradnju 17. linije bunara\nadmin март 20, 2020\tNo Comments\nIspred fronta napredovanja rudarskih radova, u zoni Hrastovače, u toku su pripremni radovi kojima se stvaraju uslovi za početak izgradnje 17. linije bunara za dubinsko predodvodnjavanje. Blaga zima u januaru omogućila je izvođačima radova da obave veliki deo posla na uređenju terena.\n− Za početak izgradnje 17. linije bunara za dubinsko predodvodnjavanje ugljenog ležišta „Drmno“ neophodno je da se stvore adekvatni preduslovi. Koridor linije 62 bunara i odvodnog gravitacionog cevovoda, dužine 4,6 kilometara, delom prilazi kroz šumovit teren koji treba da se očisti. Krči se šuma u dužini od 1,3 kilometra i širini od 30 metara na ukupnoj površini od 3,5 hektara − rekao je Milan Pavlović, inženjer rudarstva i rukovodilac stručnog tima za nadzor.\nRadovi na seči i uklanjanju šumskog rastinja povereni su privrednom društvu RIO iz Kostolca, i dobro napreduju. Po završetku ovog posla počeće izgradnja pristupnog puta u dužini od gotovo pet kilometara i širine pet metara. Pavlović kaže da se završetkom izgradnje puta stvaraju preduslovi za dovoz materijala, opreme i mašina za bušenje bunara i otpočinjanje radova.\nGeometri na trasi\nPrevious Previous post: POŽAREVAC: OPOMENA I APEL GRADSKOG ŠTABA\nNext Next post: KRIVIČNA PRIJAVA POVRATNIKU IZ INOSTRANSTVA


Medeni mesec: Najbolji saveti o putovanjima (1. deo) — Wannabe Bride\nMedeni mesec: Najbolji saveti o putovanjima (1. deo)\nLetovanja, zimovanja i, generalno, odlasci na sve duže od tri dana umeju da budu mukotrpni iz više razloga. Predstavaljmo vam 12 (a u ovom članku šest) saveta za dobru organizaciju putovanja ka bilo kojoj destinaciji i na bilo koji vremenski period!\nOdsedajte u hotelima unutar poslovnih četvrti koji daju vikend-popuste\nU mnogim gradovima poslovna putovanja upravljaju cenama hotelskih usluga određenim danima u nedelji. U njujorškom finansijskom distriktu, iznajmljivanje hotelskih soba i usluga je skupo od ponedeljka do četvrtka uveče. Međutim, kada poslovni ljudi otputuju, hoteli u finansijskom distriktu su dostupniji, pa tokom perioda od petka do nedelje imaju povoljnije cene. Ovo se takođe odnosi na priobalne gradove.\nPonesite sa sobom osušen koren đumbira\nKako biste lakše podneli morsku bolest na krstarenju, probajte da uzmete 1000 mg osušenog korena đumbira (dostupno u prodavnicama zdrave hrane) pre isplovljavanja i, ako je potrebno, ponovo četiri sata kasnije, kaže stručnjak koji se specijalizovao u fiziološkim osobenostima ovakvih bolesti.\nKljučne reči hoteliMaja LukovićMedeni mesec: Najbolji saveti o putovanjima (1. deo)najbolji saveti o putovanjimaNajbolji saveti o putovanjima koje ćete ikada čutipakovanje stvaripopustiputovanjaputovanjerezervisanje letovasaveti o putovanjimasaveti za put


Foto: Marvin A. Altamia and Reuben Shipway / Privatna arhiva\nLithoredo abatanica je organizam sa neobičnim apetitom – ovo stvorenje, naime, jede kamen, a kad ga probavi ono što izađe je pesak. Ovog mekušca, pronađenog na dnu reke na Filipinima, predstavila je ove nedelje međunarodna grupa naučnika. On pripada grupi brodskih crva, povezanih sa školjkama, ali su toliko različiti od poznatih primera da je ovo ujedno i nova vrsta i pripadnik tog roda.\nBrodski crvi su poznati po svojoj navici da jedu drvo. Oni školjke prikačene na jednom kraju svog tela koriste kao mehanizam za žvakanje kako bi ušli u bilo koje potopljeno drvo i konzumirali ga. Zbog toga su oni prava napast za pomorce, a nedavno su oštetili najmanje jedan drveni dok u Njujorku, preneo je "Njujork tajms".\nNovootkriveni crv viri iz kamena\nTragovi kretanja crva\nSekum, veliki organ za probavu drveta koji je uobičajen među brodskim crvima ovde nije postojao. Njihov stomak, međutim, bio je pun delova kamena, a hemijskom analizom je utvrđeno da je to isti kamen u kojem oni žive. Takođe, ono što je probavnim procesom izašlo iz ovih životanja bio je taj kamen, samo usitnjen u pesak, utvrdili su naučnici proučavanjem nekoliko primeraka ovog crva u akvarijumu.\nŠta tačno ove životinje dobijaju iz kamena nije poznato. Naučnici spekulišu da im granule pomažu da samelju planktone i druga stvorenja koja plutaju u vodi, kao što se ptice služe gastrolitom, želudačnim kamenom, da rastvore hranu koju su progutale celu. Ali, moguće je i da “kameni crvi” mogu da izluče namirnice iz kamena na načine koje mi još ne razumemo.\nUlazi kamen a izlazi pesak - novo stvorenje otkriveno je u reci na Filipinima


Vulin reagovao na Hila: Srbija će ići svojim putem, upravljajte onima koji to dopuštaju - Radio Sto Plus\nMinistar unutrašnjih poslova Aleksandar Vulin poručio je amerikom ambasadoru u Srbiji Kristoferu Hilu, reagujući na njegov današnji intervju, da će "Srbija ići svojim putem, a ambasador (Hil) neka upravlja onima koji mu to dopuštaju".\n„Srbija je slobodna i uspešna zemlja i ne treba da se opredeljuje ni za koga osim za sebe. A ako je kriterijum za opredeljenje Srbije ko nas je ubijao, a ko nije, ko je priznao takozvano Kosovo, a ko nije, bojim se da gospodin Hil ne bi imao šta da kaže u svoju odbranu. Ne tražite na silu da se Srbi opredele, možete biti povredjeni našim izborom“, rekao je Vulin, u pisanoj izjavi.\nKako je rekao, „od 2000. do 2012. godine, Srbija je bila zemlja po meri ambasadora Hila, okrenuta samo Zapadu, pred vratima NATO pakta, bez inicijative za rešavanje pitanja Kosova i Metohije, bez želje i volje da brani Republiku Srpsku, sa ostacima vojske i rasprodatom privredom“.\n„Za vernost onima koji su nas bombardovali, Srbija je nagradjena proglašavanjem nezavisnosti takozvanog Kosova, masovnim izručenjima Haškom tribunalu, umanjenjem nadležnosti Republici Srpskoj, pljačkaškom privatizacijom, nezaposlenošću, bedom i socijalnom nepravdom“, naveo je Vulin.\nPrema njegovim rečima, „od kada je Aleksandar Vučić poveo Srbiju ne zapadnim, već srpskim putem, Srbija je ponovo država, a ne teritorija, a Aleksandar Vučić je državnik, a ne od strane okupatora postavljeni upravnik logora“.\n„Arogancija ambasadora SAD-a nas podseća da je Hil bio izvršilac politike sankcija, silovanja i bombardovanja i Republike Srpske i Republike Srbije. I on u tome ne vidi problem ni krivicu“, naveo je Vulin, reagujući na reči Hila, u intervjuu listu Politika, da „u životu moraju biti pravljeni izbori i da je ovo takav trenutak, a da za Srbiju postoji samo jedan put i da je to Zapad i Evropska unija“.


OBELEŽENO 76 GODINA OD ZLOGLASNE RACIJE: Srbobran.net web portal\nOBELEŽENO 76 GODINA OD ZLOGLASNE RACIJE\nZloglasna racija sprovedena je u januaru 1942.godine u južnoj Bačkoj. Juče, u Žablju, održan je centralni pomen nevinim žrtvama racije, koja je sprovedena u Čurugu, Šajkašu, Đurđevu, Titelu, Loku, Gardinovcima, Vilovu, Bečeju, Srbobranu, Temerinu i Novom Sadu. Na najsvirepiji način od strane mađarskih okupacionih snaga pre 76 godina je ubijeno i pod led bačeno više od 4.000 Srba, Jevreja i Roma.\nCentralnom pomenu prisustvovao je predsednik Pokrajinske vlade Igor Mirović sa svojim saradnicima, a delagaciju naše opštine, predvodio je predsednik opštine Srbobran, Radivoj Paroški. Delegaciju su činili članovi Opštinskog veća i najbliži saradnici predsednika Paroškog.\n- Svim nevinim žrtvama tog strašnog i obezljuđenog vremena odajemo zasluženu poštu, sa istim porukama koje danas šaljemo iz Žablja, da mržnja više nikada ne sme da ovlada ljudskim dušama, a nevina krv da isprlja bilo čije ruke i da nikada više ne sme da bude ni zločina, ni osvete. Svaka nevina žrtva zaslužuje pomen i poštovanje, a nijedan zločin ne može da ima ni opravdanje ni pomilovanje, rekao je predsednik Mirović.\n- Zato i jeste izuzetno važno da se, uvek i na svakom mestu, zajedno suprotstavljamo makar i najmanjim naznakama nacionalne ili bilo koje druge mržnje i da se odlučno i dosledno borimo protiv svega što ponovo može da nas suprostavlja i deli, istakao je predsednik Pokrajinske vlade Igor Mirović.


Petar Petković u poseti porodici Nenada Arsića (Foto Kancelarija za KiM)\nPetković je nakon razgovora sa majkom i sestrom Nenada Arsića poručio da će država Srbija nastaviti da pomaže Arsiću.\n"Majka Vida više od godinu dana čeka svog sina Nenada koji u zatvoru u Prištini leži nevin. On je žrtva prištinskog pravosuđa koje je instrument u rukama albanskih političara, koji se na taj način svete srpskom narodu i državi Srbiji. Ova sramna presuda pokazuje šta Priština radi i kako hoće da stvori veštački balans kako nisu samo Albanci činili zločine", navodi se u saopštenju dostavljenom medijima.\nDodaje se da je presuda Nenadu Arsiću poruka Srbima "da se isele sa prostora Kosova i da se zaplaše oni koji bi da se vrate".\n"Država Srbija, predsednik Aleksandar Vučić i Kancelarija za Kosovo i Metohiju čine sve da pomognu ovoj čestitoj porodici, obezbedili smo im advokata, obavestio sam i Euleks da ukažem o kakvom kršenju prava je reč. Očekujem da Nenad bude oslobođen i da se vrati majka Vidi", poručio je Petković.\nNenadova sestra Verica kazala je da uprkos svemu što su prošli kuću u Čaglavici neće prodati.\n"Šest godina je mnogo za jednog nevinog čoveka, koji je dobar i plemenit kao naš Nenad. On nije počinio nikakvo zlo i mi ćemo se boriti da ga vratimo kući. Sa verom u Boga da naš Nenad dođe majci, koja ima 87 godina i živi sama", kazala je Verica.


Zlatnim rezervama Srbija izbegla štetne uticaje koronakrize | SEEbiz.eu\nObjavljeno: 28.05.2020 / 20:27\nBEOGRAD - Srbija je zahvaljujući kupovini zlata proteklih godina uspela da obezbedi 31,26 tona ovog plemenitog metala i time osigura domaće tržište od prevelikog štetnog uticaja aktuelne pandemije koronavirusa na ekonomiju naše zemlje, pojasnio je Zoran Grubišić, profesor Beogradske bankarske akademije.\nNBS je u istom periodu prethodne godine raspolagala sa ukupno 20,81 tonom zlata dok su od tada rezerve uvećane za 10,45 tona zlata, ili za oko 50 odsto. Grubišić kaže da je Srbija pratila međunarodne trendove proteklih godina i kupovala zlato kao što su to uglavnom radile pojedine centralne banke sveta, u Rusiji i Americi, na primer.\n“Pokazatelj stabilnosti je, mimo deviznih rezervi, niske inflacije, stabilnog kursa, i ukupna količina domaće valute u opticaju, i broj meseci uvoza koji se pokriva deviznim rezervama, a kod nas je reč o sedam meseci”, navodi Grubišić.\nZlato ima, kaže Grubišić, i “umirujuće” dejstvo, a u slučaju da se unutar finansijskih institucija pojavi nepoverenje ili dođe do panike zbog nestabilnosti na domaćim i međunarodnim tržištima jer, služi kao “municija” za intervenciju.\nDa li će se i kada situacija u svetu vratiti na nivo pre početka pandemije, pokazaće vreme ali ističe da je jedan od ključnih recepata za oporavak – izazvati optimizam na tržištu.\n“To je ključna mera ekonomske politike svih centralnih banaka”, kaže on.\nTagovi: zlatne rezerve, zlato, zllatne rezerve Srbije, Narodna banka Srbije, crni labud, Zoran Grubišić, Beogradska bankarska akademija


Internacionalni karneval Leskovac : Južne vesti\nInternacionalni karneval Leskovac\nKarneval od četvrtka 15. put u Leskovcu\n12:40, 7. 7. 2021.\nPosle godinu dana pauze usled pandemije izazvane virusom korona, u Leskovcu će od 8. do 10. jula po 15. put biti održan Karneval. Prema rečima organizatora iz TOL-a, ove godine je smanjen broj učesnika, a u programu se, zbog nesigurne epidemiološke situacije, neće naći Dečiji karneval. Takođe, zbog održavanja Karnevala, biće zatvoren za saobraćaj i deo Bulevara oslobođenja.\nTrupa iz Crne Gore najbolja na karnevalu u Leskovcu\n13:54, 7. 7. 2019.\nNajviše simpatija žirija na ovogodišnjem Međunarodnom karnevalu u Leskovcu pokupila je grupa iz Crne Gore za performans iz poznatog crtanog filma Lepotica i zver . Nagrade za najbolju koreografiju i najbolju masku ove godine pokupile su leskovačke ekipe. Ulicama grada sinoć je prošlo preko 1.200 maskiranih učesnika, čime je završen 14. Karneval.\n08:33, 30. 11. 2018.\nNakon 3 mandata, koliko je bio na čelu Federacije evropskih karnevalskih gradova Srbije, Miroljuba Radivojevića je na rukovodeće mesto zamenio prvi čovek Leskovca - Goran Cvetanović.\nPovećan broj turista u Leskovcu, najviše gostiju iz Bugarske i Makedonije\n10:35, 21. 7. 2018.\nNeregistrovani ugostiteljski objekti za smeštaj predstavljaju problem u skoro svim zemljama, jer otežavaju praćenje broja turista koji posete određeno mesto. U Evropskoj uniji, kazne za ovakve prekršaje su strože, pa se, za razliku od Srbije, ljudi pridržavaju pravila i prijavljuju goste, čak i kada im rođaci dođu u posetu.\nDefileom 32 grupe završen “Leskovački karneval”\n17:42, 9. 7. 2018.\nViše od 1.000 maskiranih učesnika iz Srbije, Bugarske, Crne Gore, Makedonije i Republike Srpske prošlo je Bulevarom oslobođenja, a izborom najbolje grupe završen je Međunarodni karneval, koji se već 13 godina održava u Leskovcu.\nPočeo 13. Međunarodni karneval u Leskovcu\n10:48, 5. 7. 2018.\nUmetničkom radionicom za decu, karnevalskim defileom najboljih frizura i oslikanih lica i izborom male princeze, u Leskovcu je sinoć počeo tradicionalni 13. Međunarodni karneval. Centralna manifestacija održava se u subotu od 21 sat, kada će ulicama grada prodefilovati 32 karnevalske grupe, koje broje više od 1.000 učesnika.\n“Leskovački karneval” početkom jula okuplja preko 1.000 učesnika\n08:18, 15. 6. 2018.\nTradicionalna manifestacija "Leskovački karneval" ove godine održaće se od 4. do 7. jula, a povorke će prolaziti Bulevarom oslobođenja. Centralni događaj je međunarodna karnevalska povorka sa preko 1.000 učesnika, koja će ulicama proći 7. jula od 21 sat.\nU sredu počinje 16. Leskovački karneval\n17:00, 5. 7. 2016.\nNa Leskovačkom karnevalu koji počinje u sredu, 6. jula, i trajaće 4 dana, preko 2.000 učesnika iz iz Srbije i zemalja iz okruženja prodefilovaće centrom grada u raskošnim karnevalskim kostimima, a organizatori najavljuju pre svega dobru zabavu za sve posetioce.\nLeptirice, amazonke, džezeri i svingeri oduševili Leskovčane\n09:40, 13. 7. 2015.\nLeskovačka grupa sa „Orkestrom vilinog konjica“ je na desetom Leskovačkom karnevalu proglašena za najbolju karnevalsku grupu, dok je grupa sa Sardinije, obojena u crno, izabrana za najbolju grupu po ukupnim ocenama.\nSve spremno za jubilarni "Leskovački karneval"\n15:31, 6. 7. 2015.\nU narednih 5 dana, počev od večeras, Leskovčani će uživati u raznim karnevalskim igrama, maskenbalu i koncertima, a očekuje se između 35 i 40 karnevalskih ekipa iz celog sveta i nekoliko hiljada posetilaca na jubilarnom 10: Međunarodnom karnevalu.\nPočeo 9. Međunarodni karneval u Leskovcu\n12:54, 11. 7. 2014.\nVelikim dečjim maskenbalom i izborom male princeze karnevala, u Leskovcu je sinoć počeo tradicionalni 9. Međunarodni karneval koji će trajati do subote uveče.\nPočinje Karneval u Leskovcu\n15:13, 8. 7. 2013.\nVečeras će u 21 sat u Leskovcu biti otvoren 8. Međunarodni karneval, a posetioci će moći da vide defile frizura, reviju šešira, oldtajmera i neobičnih maski.\nUz vatromet završen Karneval u Leskovcu\n09:28, 9. 7. 2012.\nU Leskovcu je završen 7. Međunarodni karneval na kome je učestvovalo više od dve hiljade izvođača koji su se predstavili na Širokoj čaršiji.\nPočeo karneval u Leskovcu\n11:36, 4. 7. 2012.\nSedmi Internacionalni karneval počeo je sinoć u Leskovcu i trajaće do 7. jula, uz učešće oko 2.000 takmičara iz zemlje i sveta.\nInternacionalni karneval u Leskovcu\n14:25, 23. 6. 2012.\nOd 3. do 7. jula u Leskovcu će biti održan sedmi Internacionalni karneval u organizaciji Turističke organizacije i pod pokroviteljstvom lokalne samouprave.


KIJEV 24 januar 2015\nKIJEV, 24. januar 2015. - Trilateralna kontakt grupa održala je hitan sastanak u Kijevu 24. januara 2015. godine. Trilateralna kontakt grupa sastoji se od visokih predstavnika Ukrajine, Ruske Federacije i predsedavajućeg OEBS-u.\nTrilateralna kontakt grupa je diskutovala o učestalim tenzijama na istoku Ukrajine i osudila povećanje nasilja, pre svega u blizini grada Mariupolj, koji je već pretrpeo nebrojane ljudske žrtve među stanovništvom. Ovakvo nasilje je očigledno kršenje Protokola iz Minska od 5. septembra 2014. i Memoranduma od 19. septembra 2014. godine.\nTrilateralna kontakt grupa poziva na momentalan prekid vatre u istočnoj Ukrajini, kao i sve potpisnice Dokumenata iz Minska da se sastanu na direktnim razgovorima što pre, a najkasnije početkom ove nedelje.\nTrilateralna kontakt grupa spremna je za sastanak sa svim potpisnicama Protokola i Memoranduma iz Minska u bilo kom trenutku.


Liebherr CTel 2131 frižider sa zamrzivačem cena, cene Srbija, prodaja Beograd Novi Sad Niš\nLiebherr CTel 2131 frižider sa zamrzivačem cene\nLiebherr CTEL2131 Samostojeći, Energetski razred A++, Kapacitet frižidera 152 l, Kapacitet zamrzivača 44 l... specifikacija\ncena od 33.490,00 do 33.990,00 din | prodavnica (2)\nEPonuda nije internet prodavnica već Vam omogućava da brzo i lako nađete Liebherr CTel 2131 frižider sa zamrzivačem po najjeftinijoj ceni. Naš cilj je da kupci budu što bolje informisani o ponudi Liebherr frižider sa zamrzivačem CTel 2131 na tržištu Srbije. Vrlo lako nalazite željeni proizvod za kategoriju Kombinovani frižideri cene, ne morate da lutate od sajta do sajta za Liebherr Kombinovani frižideri, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Liebherr CTel 2131 frižider sa zamrzivačem sa PRODAVCEM. EPonuda ne može da garantuje potpunu tačnost specifikacije i slika za Liebherr CTel 2131 frižider sa zamrzivačem. Pre kupovine, podatke za Liebherr frižider sa zamrzivačem CTel 2131 proverite na sajtu PROIZVOĐAČA.


Aleksandra Đurović potpredsednica PS Saveta Evrope - 23.01.2017, Sputnik Srbija\nAleksandra Đurović potpredsednica PS Saveta Evrope\nŠef stalne delegacije Skupštine Srbije u Parlamentarnoj skupštini Saveta Evrope Aleksandra Đurović izabrana je danas za potpredsednicu tog tela na plenarnom... 23.01.2017, Sputnik Srbija\n14:03 23.01.2017 (Osveženo: 14:09 23.01.2017)\nŠef stalne delegacije Skupštine Srbije u Parlamentarnoj skupštini Saveta Evrope Aleksandra Đurović izabrana je danas za potpredsednicu tog tela na plenarnom zasedanju organizacije.\nTu funkciju će obavljati tokom ove i sledeće godine, saopšteno je iz Skupštine Srbije.\n19 Decembar 2016, 16:46\nU sastavu delegacije Srbije koja učestvuje na januarskom zasedanju PS SE su i poslanici Marija Obradović, Biljana Pantić Pilja, Žarko Obradović, Elvira Kovač i Jovan Jovanović.\nGlavne teme zasedanja su migracije, sloboda medija, situacija u Siriji i Ukrajini, položaj Roma i socijalna jednakost, a poslanicima će se obratiti komesar Johanes Han, predsednik Kipra Nikos Anastasijades i predsednik Rumunije Klaus Verner Joanis.\nAleksandra Đurović će imati i bilateralni sastanak sa predsednikom PS Saveta Evrope, Pedrom Agramuntom, tokom kojeg će biti razgovora o modalitetima učešća predstavnika sa Kosova i Metohije u PS Savetu Evrope.\nAleksandra Đurović je poslanik Srpske napredne stranke u srpskom parlamentu, šef skupštinske delegacije je od januara 2013. godine i član Predsedništva Političke grupe Evropskih narodnih partija (EPP) u PS Savetu Evrope.


Kuglašice srpskog šampiona subotičkog Pionira, koje su ove godine u Svetskom kupu u Skoplju zauzele treće mesto i plasirale se u Ligu šampiona, biće slobodne u prvom kolu ovog elitnog takmičenja! U drugom kolu, sastaće se sa ekipom Kozare iz Gradiške (BiH) i ukoliko savladaju ovog rivala, plasiraće se na fajnal for 2. i 3.aprila 2011. Subotičanke su 2009. u Koblahu na fajnal foru Lige šampina bile druge, a prošle godine su zazele četvrto mesto na fajnal foru u Apatinu.\nU muškoj konkurenciji, srpski predstavnik, šampion Beograd "Poštanska štedionica", koji se plasirao osvajanjem petog mesta u Svetskom kupu u Skoplju, sastaće se sa moćnom ekipom Segedina u kojoj igra srpski reprezentativac Tibor Sel! Prvi meč je 27. novembra u Beogradu na Banjici, revanš je 11. decembra u Segdinu. Ukoliko pregrme ovu prvu, tešku, prepreku, u drugom kolu 29. januara iduće godine sastaće se sa pobednikom meča Zalaegerseg (Mađarska) – Zaprešić (Hrvatska).\n- Imamo težak put do fajnal fora, ali na muci se poznaju junaci – komentar je trenera Beograda "Poštanske štedionce" Vojka Pavlovića.- Segedin je ove godine osvojio drugo mesto u Evropa kupu u Splitu, imaju dobar tim ali mislim da nisu nepobedivi. Beograd "Poštanska štedionica" ima igrače sa iskustvom iz ovog takmičenja i smatram da, ako dobro odigramo na Banjici, imamo velike izglede za prolaz u drugu rundu.\nOsvajač Svetskog kupa ove godine, slovački Sport iz Podbrezove, za koga igraju srpski reprezentativci, dvostruki šamion sveta Vilmoš Zavarko i kapiten srpske reprezentacije, šampiona sveta, Jovan Ćalić, sastaće se u prvom kolu sa skopskim Makpetrolom. Prvi meč je u Podbrezovoj. Ostali parovi prvog kola: Rot Vajs (Nemačka – pobednik LŠ 2010.) - Jihlava (Češka), Zadar – Rasing Strazbur, Zalaegerseg – Zaprešić, Viktorija Bamberg - Fojt Sent Pelten (Austrija), Novska (Hrvatska) - Nojmarkt (Italija), Konstruktor Maribor - Borac Integral Banjaluka.\nkuglanje, liga sampiona


Sport – Страна 108 – Plus Radio\nUmro nekadašnji kapiten Partizana\nNekadašnji fudbaler Partizana Vladica Kovačević umro je u 77. godini. On se upisao u istoriju beogradskog kluba jer je kao kapiten predvodio tim u finalu...\nNovak: Važno da je 2:0\nNajbolji teniser sveta pomenuo pauzu i vrućinu u Torontu kao faktore svog nesigurnog nastupa na startu Rodžers kupa. Novak Đoković plasirao se u treće kolo...\nŠumaheri prodaju i kola:Liječenje 140.000 nedeljno\nPorodica teško povrijeđenog asa prinuđena na najdrastičnije odluke da bi se borila za njegov život. Stanje Mihaela Šumahera, najvećeg šampiona u istoriji Formule 1, i...\nUživo: Đoković počinje nastup u Torontu\nNajbolji teniser sveta Novak Đoković igra meč drugog kola Rodžers kupa u Torontu protiv Žila Milera. Đoković – Miler 0:0 Đoković je kao nosilac u...\nZvezda povlači tužbu protiv Vujoševića\nKK Crvena zvezda povlači tužbu protiv bivšeg trenera Partizana Duška Vujoševića, saznaje B92. Crveno-beli su tako odlučili da prekinu sudski postupak koji su pokrenuli protiv...\nĐoković poražen u Torontu\nSrpski teniser Novak Đoković nije dobro startovao u Torontu. Novak Đoković i Nenad Zimonjić poraženi su u prvom kolu Rodžers kupa u konkurenciji dublova. Srpski...\nReal spremio 50 miliona za vezistu Parižana\nPredsjednik Reala Florentino Perez želi da ovog ljeta u Madrid dovede Marka Veratija iz Pari Sen Žermena. Mediji u Španiji prenose da su na „Santjago...\nZa koga navijate: Bik izbušio još jednog matadora\nŠpanski toreador je u teškom stanju prebačen u bolnicu pošto ga je bik u koridi tri puta udario rogom i probušio mu pluća. Matador izuven...\nLegendarni američki košarkaš veoma je zabrinut zbog tenzija između Afroamerikanaca i policije u SAD Majk Džordan ne može više da ćuti, jer je pogođen događajima...\nUEFA kaznila Liverpul i Sevilju zbog navijača\nDisciplinska komisija Evropske fudbalske unije (UEFA) kaznila je Liverpul i Sevilju zbog izgreda navijača tih klubova tokom finala Lige Evrope u Bazelu. Liverpul će morati...


“SAVJET MINISTARA JE INERTAN” Šarović pozvao na potpuno otvaranje granice BiH @ Cafe.ba\n“SAVJET MINISTARA JE INERTAN” Šarović pozvao na potpuno otvaranje granice BiH\nDok Srbija ali i druge zemlje otvaraju granice i građani mogu da se kreću i ulaze u ove zemlje, vlasti Bosne i Hercegovine po tom pitanju apsolutno ništa ne preduzimaju niti pokazuje bilo kakvu brigu, izjavio je predsjednik Srpske demokratske stranke Mirko Šarović.\n– Savjet ministara BiH je potpuno inertan po ovom pitanju. Važno je hitno donijeti odluke za ukidanje strogih restrikcija koje su kod nas još uvijek na snazi i time omogućuti ulazak u Bosnu i Hercegovinu. Sa postojećim mjerama i skupim potvrdama o negativnom testu na virus korana, za većinu građana, a posebno porodica to je gotovo nemoguće – naglasio je Šarović.\nOn je ponovio da ovih dana granice otvaraju i druge susjedne zemlje, što je od velikog značaja za spajanje porodica, privredu, studente…\n– Za ulazak u BiH, prema postojećoj odluci Savjeta ministara BiH, uz određene izuzetke, ulazak je moguć samo uz posjedovanje pozivnog pisma osobe koja ga angažuje u BiH i potvrdu o negativnom testu na virus korona, ne stariju od 48 časova od trenutka ulaska – zaključio je Šarović.


Tiffany ekskluzivna kolekcija nakita - Lux Life luksuzni portal\nTiffany ekskluzivna kolekcija nakita\nRenomirani američki dizajner aksesoara Edi Borgo, udružio je snage sa juvelirskom kućom Tiffany & Co. i kreirao prelepu limitiranu ediciju nakita koju čini sedam neverovatnih komada, kako bi zagolicali maštu svih dama neposredno pred Božić.\nInspirisani realističnim skulpturama umetnice Gertrude Vanderbilt Vitni, ova izuzetna zbirka je maštovitosti dizajnera u kombinaciji sa smislom za detalje Frančeske Amfihitrof, koja je direktor dizajna u Tiffany kući. Tako je ova kolekcija zahvaljujući neverovatnoj umetnosti, praktično oživela. Sanjajte, jer će uvek postojati neko da ostvari vaše najluđe snove, kao da poručuje.\nSpoj tradicionalnih i inovativnih tehnika stvorio je ovu osvežavajuću kolekciju, uključujući i najimpresivniji komad, neverovatnu zlatnu ogrlicu od 18k zlata, sa kul bisernim priveskom.\nIako je ova ogrlica naš favorit, moramo priznati da i ostatak predivno izgleda, a cene se kreću od 600 pa do 12.500 dolara. Što je priznaćete, mala cena za neverovatan dizajn i ovakav ekskluzivitet.


RTS :: Zdravstveni turizam u Srbiji, bezbedno a jeftinije\nDruštvo Zdravstveni turizam u Srbiji, bezbedno a jeftinije\nponedeljak, 11. sep 2017, 19:30 -> 19:54\nZdravstveni turizam u Srbiji, bezbedno a jeftinije\nNeophodne sertifikate kojim su uključeni u projekat promocije zdravstvenog turizma u Srbiji do sada je dobilo oko 60 stomatoloških i estetskih zdravstvenih ustanova. Kako je RTS-u potvrđeno u Ministarstvu zdravlja, tokom leta bio je povećan priliv stranih gostiju, ali i naših ljudi iz dijaspore koji su u Srbiju došli zbog jeftinije zdravstvene usluge.\nSertifikat još nisu okačili na zid, ali ga čvrsto drže u rukama, jer znači da nude dobar kvalitet i bezbednost pacijentima, ali i da imaju podršku države. A ovog leta imali su i više posla.\n"Svaki put kad dođem da posetim roditelje i prijatelje, odem kod lekara, zubara i uradim sve što je neophodno", rekla je Teodora.\n"Evo, mogu da vam dam primer, sad mi je bio gospodin iz Kanade, koji ima 75 godina, putem skajpa, mejlova, dobio sam sve analize, rekao mu šta treba, on je seo na avion, došao u Beograd i za deset dana dobio dva bočna mosta koja su pet puta jeftinija nego u Kanadi", ispričao je dr Dragan Dimitrijević, vlasnik stomatološke ordinacije.\n"Stranci će dobiti zaštitu, odnosno sigurnost, samim tim što je sve to pod pokroviteljstvom države, odnosno Ministarstva zdravlja, što je u principu jedinstveno na tom tržištu medicinskog turizma. Kvalitet je na svetskom nivou, tu nema dileme, a cene su drastično niže od evropskih", kaže dr Miloje Stefanović iz Stomatološke komore Srbije.\n"Znači, da bude edukovan, najmanje pet godina iskustva hirurg plastičar koji se bavi i estetskom hirurgijom, jer na prvom mestu ovaj projekat podržava estetsku hirurgiju. Druga stvar je da infrastruktura bude na visokom nivou", rekao je prof. dr Marijan Novaković iz Komisije Ministarstva zdravlja za estetsku hirurgiju.\nJoš nema tačnih podataka o tome koliko je zdravstvenih turista Srbija imala ovog leta, ali posle planirane reklame, očekuje se da ih bude još više.\n"Šta to bukvalno za njih znači pokazalo je i naše prisustvo na dva velika sajma, u Berlinu i Moskvi. Posle Berlina smo imali zainteresovanu ekipu iz Nemačke, oni traže da sve ustanove koje su dobile sertifikat uđu u paket ponude prema nemačkim turistima", rekao je državni sekretar u Ministarstvu zdravlja Meho Mahmutović.\nPrvo pravo predstavljanje zdravstvene turističke ponude Srbija će imati na predstojećem sajmu u Londonu. Procene su da bi Srbija godišnje mogla da privuče oko 100.000 zdravstvenih turista, a samim tim i da lepo zaradi.


Tražite ideju za CSR - na pravom ste mestu! - Marketing Mreža\nImala sam nameru da ovog meseca pišem o Oskarima, o tome kako nagrade gube značaj i publiku jer su sve bitnije reakcije ljudi i to koliko se o vašem proizvodu (u ovom slučaju filmu) priča u realnom svetu, koji uključuje društvene mreže. Htela sam onda da uspostavim paralelu s marketinškim kampanjama i zapitam se koliko su priznanja bitna, a koliko je presudan efekat onoga čime se bavimo na pripadnike naše ciljne grupe. A onda sam pogledala Promising Young Woman, koji je nominovan, između ostalog, i za najbolji film, pa sam se setila da postoji nešto bitnije i urgentnije čime bi se valjalo pozabaviti.\nVeć sam pisala o odgovornosti brendova i agencija prema društvu ka kom plasiramo svoje usluge, a dobre CSR kampanje su jedan od načina da doprinesemo promeni nabolje. Ukoliko zaista želimo da dovedemo do promene, poslujemo etički i stanemo iza poruke u koju duboko verujemo – bitno je da odaberemo cilj društveno odgovorne kampanje koji se poklapa s vrednostima naše agencije ili brenda koji zastupamo.\nOd početka ove godine, uz borbu s Kovid-19 krizom, fokusirani smo na značajne društvene probleme koji isplivavaju, a sada se konačno i daleko čuju. Ovo se događa zahvaljujući činjenici da digitalni prostor, pored toga što ponekad omogućava život u mehuriću i okruživanje samo jednim tipom ljudi i pogleda na svet, iskorišćen na pravi način, podstiče podizanje svesti i otrežnjenje. U ovom najlepšem obliku uvezivanja s tuđim iskustvima i relevantnim izvorima informacija, on podržava dalji razvoj kritičkog mišljenja.\nJedan od profila na Instagramu koji je skrenuo pažnju na bitne društvene probleme, značaj navođenja izvora i razrušavanja stereotipa, i koji je u velikoj meri odgovoran za otkrivanje opasnih Telegram grupa na kojima je kružila osvetnička pornografija, jeste @kriticki. Ako tražite ideju za CSR, evo pravog mesta da se zapitate čemu prvom da posvetite pažnju.\nMlada žena koja stoji iza ovog profila studira medije u Sloveniji i na najbolji način pokazuje koliko informisanost, osvešćenost, spremnost na dijalog i razumevanje suštine problema mogu da pomognu njegovom rešenju. Devojka se u samo stotinak dosadašnjih objava, pored osvetničke pornografije, bavila temama akušerskog nasilja, rodnog jaza u platama, nestalim bebama u Srbiji, mizoginijom i nasiljem na televiziji, odsustvom empatije prema žrtvama silovanja, američkim eksepcionalizmom i mnogim drugim o kojima se nije dovoljno ili nije dovoljno argumentovano govorilo.\nNe samo da ovaj profil može inspirisati vaš naredni CSR projekat, već možete doći i do informacija o drugim profilima koji deluju na sličan način i pronaći influensere koji svoj uticaj koriste da promene svest i podstaknu akciju. Ono što je zajedničko ovim profilima jeste polazak od individualne odgovornosti – na pojedincu je da digne glas, a udruženi pojedinci mogu dovesti do sistemske promene. Verujem da svi želimo da budemo njen deo i da se borimo s problemima o kojima smo do sada uglavnom ćutali ili ih posmatrali iz samo jedne perspektive. Konačno, ako možemo da utičemo na promenu ponašanja potrošača, pravi je trenutak da i mi svoj uticaj usmerimo na širu javnost i razvitak društvene svesti i odgovornosti. Na koju god temu da se fokusiramo, ne možemo da pogrešimo.


U okviru pratećih programa izložbe Re/vizija: časopisi kao agensi književnosti i kulture, u četvrtak, 8. XI 2012, u amfiteatru Narodne biblioteke Srbije održano je predavanje Dragane Grbić Komete i baloni na osamnaestovekovnom nebu.\nNa osnovu sadržaja novinskih tekstova koji u prvim srpskim novinama Serbskїя novinы povsednevnыя donose vesti o neobičnim pojavama i događajima, cilj predavanja je da se ukaže na jedno od ključnih pitanja religijsko-filosofskih polemika epohe i ispita odnos prema čudima u kontekstu filosofije prosvećenosti na kraju 18. veka.\nNa temelju naznačenih novinskih članaka, pored pitanja kojim se problematizuje programska osnova epohe, istovremeno je moguće analizirati i kulturno-istorijske okvire u kojima su se načela prosvećenosti realizovala. Otuda se razmatraju, s jedne strane, neuobičajene i egzemplarne/čudne pojave ili izumi stvoreni rukom pojedinca, dok su, s druge strane, te pojave postavljene u kontekst kolektivnih društvenih zbivanja. Centralni primer predstavlja analiza novinskih članaka o tadašnjem naučnom čudu – balonu na vruć vazduh, čije je uzletanje bilo nezaobilazni deo gotovo svakog dvorskog spektakla i obavezan segment skoro svih važnijih proslava.\nU nameri da se ukaže na različite stilske i programske tendencije 18. veka, nasuprot analizi novinskih tekstova o balonu na vruć vazduh postavljeni su novinski i naučni tekstovi o pojavama kometa.


Poslednja kreativna radionica za ljubitelje slatkiša u Beogradu\nKišnu nedelju smo proveli tako što smo svojim karavančićem stigli u Delta City i odlučili da tamo završimo deo kreativnog putovanja. Naime, Delta City nam je bio poslednja Beogradska destinacija i sada se (već u sredu, 27. 05.) selimo u Novi Sad!\nIako ste, čini nam se, i u Delti bili nešto stidljiviji u crtkanju, druženje je proteklo divno i reklo bi se da smo nedelju druženja u Beogradu završili na najbolji mogući način. A biće još i slađe kada u 15h proglasimo kreativnog dobitnika ili dobitnicu jednog kilograma naših slatkiša. :)\nUgrabili smo i mrvu atmosfere da je podelimo sa vama i evo je u nastavku!\nNa našoj facebook stranici i kreativnom albumu možete videti šta se sve crtkalo.\nOve nedelje, na redu su Novi Sad i to - 27. 05. - Big šoping centar, a 31. 05. - Mercator centar. U Novom Sadu, ujedno, i završavamo svoje šareno putovanje.\nA ako vas zanima kako su protekle dosadašnje radionice, kliknite na ime grada ili tržnog centra u nastavku:


Bezbednost mladih -Sigurne staze i putanje kretanja učenika osnovnih i srednjih škola u Boru | Radio Magnum 103 MHz\nPočetak/Region/Bor/Bezbednost mladih -Sigurne staze i putanje kretanja učenika osnovnih i srednjih škola u Boru\nRadio Magnum Send an email 20. novembra 2019. | 15:57\nPovodom obeleževanja Svetskog dana sećanja na žrtve saobraćajnih nezgoda, juče je u Domu omladine u Boru, organizovano predavanje pod nazivom “Bezbednost mladih lica u saobraćaju na teritoriji grada Bora”. Tim povodom predstavljen je i projekat “Sigurne staze i putanje kretanja učenika osnovnih i srednjih škola u Boru“ koji jasno obuhvata lokacije u gradu gde se najčešće dešavaju saobraćajne nezgode, ali isto tako prezentuje šta to utiče na njih, kao i koje su to sigurne staze za kretanje po gradu.\nIstraživanja pokazuju da svake dvadeset tri sekunde pogine jedna osoba u saobraćaju, a na svaka tri minuta na putevima širom sveta jedno dete izgubi život. Neuporedivo veći broj njih zadobije lakše ili teže povrede i kao takve često ih trajno onesposobe za kasniji život. Na dnevnom nivou, u Srbiji se u proseku dogodi 100 nezgoda, dva lica izgubi život, dok 50 bude teže ili lakše povređeno. Ono što svakako najviše zabrinjava je podatak da u 30 odsto slučajeva lica koja smrtno stradaju u saobraćaju su lica mlađa od 25 godina. Ovakva crna statistika na srpskim putevima predstavlja veliki problem, na kome, kako kažu stručnjaci, treba što više raditi.\n“Na svetskom nivou godišnje u saobraćaju smrtno strada 1,5 miliona ljudi. U poslednjih 35 godina u Srbiji život je izgubilo 40 hiljada ljudi, to je grad veličine Bora ili Zaječara. Na dnevnom nivou u Srbiji se u proseku dogodi 100 nezgoda, dva lica izgubi život a 50 bude teže ili lakše povređeno. Ono što je zabrinjavajuće je to da su lica od 15 do 30 godina starosti najrizičnija kategorija u saobraćaju. Svake godine 30% lica koja smrtno stradaju u saobraćaju su mlađi od 25 godina. Po Svetksoj zdravstvenoj organizaciji, prvi uzrok smrti u populaciji do 30 godina starosti su saobraćajne nezgode. Zbog svega toga, mnogo više se treba baviti ovim problemom i dići ga na neki veći nivo”, kaže Igor Velić, master inženjer saobraćaja.\nPovodom Svetskog dana sećanja na žrtve saobraćajnih nezgoda, u Domu omladine je organizovano predavanje za mlade pod nazivom “Bezbednost mladih lica u saobraćaju na teritoriji grada Bora”. U okviru projekta predstavljena je i aplikacija Sigurne staze i putanja kretanja učenika osnovnih i srednjih škola na području grada Bora.\n“Ova današanja aktivnost je nastavak kampanje koju radimo sa GIS-om. To je jedinstven projekat koji je urađen u oblasti regulisanja saobraćaja u zoni škola. Mi smo mapirali svaku nezgodu koja se u Boru dogodila od 2015. do 2019. godine, gde se dogodila, koji je uzrok. U Boru je pet kritičnih područja i to je upravo prikazano. Ujedinjene nacije su ove godine, ovaj projekat, stavili u top pet projekata koji je vezan za saobraćaj i za otvorene podatke, zbog metoda i alata koji smo koristili. Projekat je vezan za Bor, građani mogu besplatno da ga preuzmu na sigurnestaze.com”, istakao je Velić i dodao:\n“Na predavanju smo analizirali i neke karakteristične slučajeve nezgode. Prvi uzrok zbog čega nastaju saobraćajne nezgode je brzina, i to u 50% slučajeva. Takođe, i mobilni telefon je vodeći uzročnik saobraćajnih nezgoda”.\nNa teritoriji grada Bora u periodu od 2014. do 2018. god. registrovano je 675 nezgoda u kojima je život izgubilo 16 lica, dok je 424 lica zadobilo teže ili lakše povrede. Godišnje se u Boru dogodi 135 nezgoda, dok četiri, pet osoba smrtno strada. U prethodnom periodu su u Boru realizovani mnogobrojni projektu u cilju povećanja bezebednosti dece i mladih u saobraćaju.\n“U prethodnom periodu je realizovan projekat “Mladi kao odgovorni učesnici u saobraćaju”, gde smo na različite kreativne načine mladima približili tu temu, rađena je i simulacija sudara na ulici, kao i javni čas prve pomoć gde je simuliran sudar motora i automobila. Organizovali smo takođe i javnu tribinu gde su predavači bili predstavnici MUP-a Srbije sa jedne strane i predstavnici bajkera. Projektom “Sigurne staze” smo podigli taj problem na viši nivo, a tu aplikaciju neće samo stanovnici Bora koristiti, već će to moći svi oni gradovi koji žele da se priključe projektu”, istako je Srećko Zdravković, član Gradskog veća zadužen za omladinu i jedan od predavača.\nNa predavanju o bezbednosti mladih lica u saobraćaju na teritoriji grada Bora, govorio je i Ivica Milojević iz GIS Udruženja iz Srbije.\nProjekat “Sigurne staze i putanje kretanja učenika osnovnih i srednjih škola u Boru” može se preuzeti na ovom linku.


Izvor: B92, 13.Apr.2021, 14:04\nNajbolji teniser Srbije u juniorskom uzrastu Hamad Međedović plasirao se u osminu finala na ATP čelendžeru iz najjače serije 125 u Beogradu.\nOvaj 17-godišnji Novopazarac trenutno je 1.057 na svetu.\nNa startu turnira koji se igra na šljaci pobedio je 155. igrača planete i 10 godina starijeg Oskara Otea iz Nemačke sa 2:1 u setovima (6:3, 1:6, 6:3).\nU meču koji je trajao sat i 46 minuta, presudio je brejk u osmom gemu trećeg seta, posle kojeg >> Pročitaj celu vest na sajtu B92 << je Međedović servirao za najveći trijumf u karijeri, koji mu je doneo 10 bodova i skok za oko 200 mesta na ATP listi.\nNajbolji teniser Srbije u juniorskom uzrastu Hamad Međedović plasirao se danas u osminu finala na ATP čelendžeru iz najjače serije 125 u Beogradu, koji se igra na šljaci.


Vasiljević: Nove mere Vlade biće saopštene danas ili sutra – GMinfo\nSavetnica za medije predsednika Srbije Suzana Vasiljević, foto: gminfo.rs, arhiva\nSavetnica za medije predsednika Srbije Suzana Vasiljević izjavila je danas da će „sutra, ako ne danas“ biti objavljene nove mere Vlade protiv širenja zaraze korona virusom.\nVasiljević je za televiziju Prva kazala da je juče, na sastanku Kriznog štaba predsednik Srbije Aleksandar Vučić upitao struku da li je neophodno zatvoriti „tri grada koja su žarišta“ – Beograd, Valjevo i Niš, na šta je, kako je navela, struka rekla da to za sada nije neophodno.\nKancelarija za IT i eUpravu učinila je dostupnim statističke podatke o broju zaraženih virusom COVID-19 na teritoriji Republike Srbije, a podaci se svakodnevno ažuriraju.\nOna je ocenila da novinarima nije lako u vreme društvenih mreža i da oni nalaze načine za najbrži dolazak do informacija, ali da je za sada većina medija „na visini zadatka“.\nVasiljević je kazala da državni organi pre iznošenja u javnost „proveravaju informacije nekoliko puta“.\nOna je navela da predsednik Srbije i premijerka Ana Brnabić od početka pandemije izveštavaju javnost o svemu što se dešava, kako bi na taj način upozoravali gradjane na neophonost čuvanja zdravlja i sprečavanja širenja zaraze.\nVasiljević je, komentarišući pozitivan test na korona virus državnog sekretara u Vladi Srbije Branislava Blažića navela da su njegovi saradnici testirani i da su „koliko ona zna“ rezultati testova negativni.\nProba male mature posle Uskrsa, početak školske godine možda 15. septembra


Paralelno zasedanje u Skupštini - opozicija o dnevnom redu u holu parlamenta\n"Paralelno zasedanje" u Skupštini – veći deo opozicije u holu o dnevnom redu\nVesti Autor:Maja Đurić11. feb. 201919:12 > 19:29\n„U Srbiji postoje dva parlamenta. Jedan uzurpatorski, nasilnički, koji upravo započinje ovu vanrednu sednicu i drugi demokratski, slobodni“, rekao je poslanik Dveri Boško Obradović.\nDan u Skupštini Srbije započeo je na dva fronta. Poslanici stranaka koje su pristupile „Savezu za Srbiju“ ili su potpisnice Sporazuma sa narodom – proglasile su u skupštinskom holu „paralelni otvoreni parlament“.\nDa bojkotuju sednicu odlučili su, kažu, jer ne žele da učestvuju u „fasadnoj demokratiji“ i jer ih na to obavezuje dogovor sa građanima, čiji su potpisnici.\n„Mi ne bojkotujemo zato što smo se naljutili jer nas omalovažavaju, jer je ovde opozicija ukinuta. Mi imamo obavezu, obavezu prema stotinama hiljada ljudi koji demonstriraju u Srbiji po zimi, koji traže sistem, normalnu Srbiju. Spram njih imamo obavezu – obavezu bojkota“, kaže Sanda Rašković Ivić, Narodna stranka.\n„U Srbiji je danas kolaps sistema, ne funkcioniše ni jedna institucija, nema nikakvog sistema, sve državne institucije, uključujući i ovaj narodni dom su otete od strane jedne grupe ljudi“, dodaje Miroslav Aleksić iz poslaničkog kluba SDS-Narodna stranka.\nZa to vreme, klupe poslanika vladajuće većine bile su pune. Poslanici Srpske napredne stranke, Socijalističke partije Srbije, ali i Srpske radikalne stranke – koja je faktički opozicija, radili su „punom parom“ po dnevnom redu od četrdesetak tačaka. Za dešavanja van plenuma – nisu imali mnogo razumevanja. Šef poslaničke grupe naprednjaka, Aleksandar Martinović, izjavio je da deo opozicije bojkotuje posao, ali ne i – kako je rekao – platu i privilegije.\n„Plata se ne odriču, paušala se ne odriču, oni samo neće da rade i vidi se da se taj Đilasov pelcer kod njih dobro primio, to ih je on naučio da uzimaju pare, a da ne rade“, kaže šef poslaničke grupe SNS Aleksandar Martinović.\nDa vladajuća većina ovoga puta nije podnela ni jedan amandman na zakone, iako je to bila njihova ustaljena praksa, kaže lider Nove stranke Zoran Živković. Istovremeno, socijalisti raspravu u sali bez opozicije opisuju kao „pristojnu“.\n„Imamo situaciju posle skoro godinu dana da poslanici vladajuće većine nisu podneli seriju idiotskih amandmana na Zakone, koje njihova vlast na nervnoj bazi je dala kao predlog zakona. Tako da je to još jedna dobra stvar jer će biti ostvarena velika ušteda, ne samo što to košta, nego je to dobro i za zaštitu životne sredine, jer kao što znamo papir se pravi od stabala“, kaže Zoran Živković iz Nove stranke.\n„Građani Srbije imaju priliku da vide posvećene poslanike, poslanike koji žele da svojim stručnim komentarima, diskusijama i kritikama, oprečnim stavovima da iznesu sve ono što je bitno na važne teme. Sve van Skupštine, odnosno van sale je odraz populizma i hipokrizije, demagogije“, rekao je Neđo Jovanović iz Socijalističke partije Srbije.\nAleksandar MartinovićAleksandra JerkovOpozicijaSanda Rašković IvićSavez za SrbijuSkupština SrbijeSzSZoran Živković


Nobelova Nagrada 2012 - Medicina | Milan Milošević\nHome » Vesti » Nobelova nagrada 2012 – medicina\nMilan Milošević 08.10.2012.2012-10-08T15:00:17+02:002012-10-09T12:41:04+02:00 Vesti 2 Comments\nDanas, 8. oktobra, oko podne Nobelov komitet objavio je imena dobitnika prve ovogodišnje Nobelove nagrade. Dobitnici ovogodišnje Nobelove nagrade u oblasti medicine ili fiziologije su Džon Gardon (John B. Gurdon) i Šinji Janaki (Shinya Yamanaka).\nKako se navodi u saopštenju Nobelovog komiteta, nagrada je ovoj dvojici naučnika dodeljena za “otkriće da zrele ćelije mogu da budu reprogramirane kako bi postale pluripotentne“, tj. njih dvojica su dokazala da se zrele, specijalizovane ćelije mogu reprogramirati da bi ponovo postale matične ćelije koje se razvijaju u sva telesna tkiva.\nDodelom Nobelove nagrade za medicinu, danas je počela nedelja proglašenja dobitnika prestižne nagrade. Sutra će biti proglašena imena dobitnika Nobelove nagrade za fiziku, za hemiju u sredu, knjiđevnost u četvrtak a za mir u petak. Imena dobitnika Nobelove nagrade za ekonomiju biće objavljena sledećeg ponedeljka. Nobelova nagrada dodeljuje se od 1901. godine, a za ekonomiju od 1969. godine.\nNobelova nagrada se tradicionalno uručuje na svečanoj ceremoniji 10. decembra, na dan smrti Alfreda Nobela.\nViše informacija o radu ovogodišnjih dobitnika Nobelove nagrade za medicinu možete da pronađete u saopštenju za medije Nobelovog komiteta.\nTags:medicina, nagrada, nauka, nobel\n10.-tog decembra je preminuo!


Ministri Kine i Japana za jačanje ekonomske saradnje china radio international\nMinistri Kine i Japana za jačanje ekonomske saradnje\n2018-04-16 10:11:44 cri\nMinistri trgovine Kine i Japana Džung Šan i Hirošige Seko založili su se tokom jučerašnjeg sastanka za dalje poboljšanje bilateralne ekonomske i trgovinske saradnje.\nKineski ministar trgovine Džung Šan rekao je da je Komunistička partija Kine odlučila na svom 19. Nacionalnom kongresu da uspostavi misao Si Đinpinga o socijalizmu sa kineskim karakteristikama za novu eru kao vodeću partijsku ideologiju i putokaz za izgradnju Kine u modernu socijalističku zemlju u svakom pogledu.\nPrema odlukama Kongresa Kina ulazi u novu fazu svestranog otvaranja i promoviše izgradnju zajednice zajedničke budućnosti čovečanstva, kazao je Džung.\nKineski predsednik Si obznanio je tokom godišnjeg azijskog Boao foruma nove mere za širenje kineskih reformi i otvaranje, što će zasigurno obezbediti velike mogućnosti razvoja pragmatične ekonomije i trgovinske saradnje između Kine i Japana, naveo je kineski ministar.\nDžung je istakao da se od prošlog novembra kada su lideri Kine i Japana postigli važan konsenzus o poboljšanju bilateralnih veza, ekonomska saradnja dve zemlje podigla.\nBilateralna trgovina dve zemlje u prošloj godini iznosila je 300 milijardi dolara, dok su međusobne investicije porasle.\nDžung je predložio šest mera za jačanje saradnje i investicija, rekavši da je najpre potrebno primeniti dogovor lidera o sprovođenju tržišne saradnje sa trećom stranom u okviru inicijative „Pojas i put", kao i da treba uložiti zajedničke napore u podršci multilateralnoj trgovini i otporu protekcionizmu.\nJapanski ministar ekonomije, trgovine i industrije Hirošige Seko naveo je da Japan želi da zajedno sa Kinom istraži tržišta trećih strana, da produbi saradnju u oblastima završne proizvodnje i trgovine uslugama i da pregovara o zajedničkoj zoni slobodne trgovine.\nPrema rečima Hirošige, Japan se aktivno zalaže za očuvanje multilateralnog sistema trgovine i ne veruje da od protekcionizma bilo ko može da ima koristi, kao i da će u okviru Svetske trgovinske organizacije poboljšati saradnju sa Kinom.


Đilas: SSP potvrdio bojkot izbora | Autonomija\n"Potrebno da se društvo oporavi od 50 dana izolacije"\nPredsednik Stranke slobode i Pravde (SSP) Dragan Đilas izjavio je nakon današnje sednice predsedništva te partije da je potvrđena odluka da se bojkotuju izbori i da veruje da će i pokret „Dveri“, koje danas formalno odlučuju i istom pitanju, ostati pri istom stavu.\nGovoreći o odluci Pokreta slobodnih građana da učestvuje na predstojećim izborima, Đilas je za N1 rekao da je ta odluka doneta u trenutku kada je opozicija „određenim evroparlamentarcima“ uspela da predoči da u Srbiji nema uslova da se izbori održe, kao i da učestvovanje na njima „neće ništa promeniti“.\n„Mislim da ništa neće promeniti ako (u Skupštini Srbije) sedi 80, 50 ili 20 opozicionih poslanika“, rekao je Đilas.\nĐilas je ocenio da je potrebno da se društvo oporavi od 50 dana izolacije i da u takvim uslovima nije trebalo „da se menjaju nikakve odluke“ ili da vlasti izbore pomere „barem za jesen“.\n„Postoje ljudi koji su ušli na izbore odavno u saradnji sa (predsednikom Srbije Aleksandrom) Vučićem ili oni koji veruju da je to način da se nešto promeni… Ja ih neću javno napadati i kritikovati, ali verujem da to ide u korist produženja ove vlasti“, rekao je Đilas.


Edin Džeko protiv Armenije igra 100. utakmicu za BiH – Fokus.ba\nKapiten bh. tima\nPrema zvaničnim podacima Nogometnog/Fudbalskog saveza BiH (N/FS BiH), Džeko je za bh. reprezentaciju odigrao 99 utakmica i postigao 55 golova\nJubilarni meč Džeko će u dresu državne selekcije imati u prvom kolu grupe “J” kvalifikacija za Evropsko prvenstvo 2020. protiv Armenije u subotu, 23. marta, na sarajevskom stadionu “Grbavica”, gdje je kao dječak i počeo fudbalsku karijeru, javlja Anadolu Agency (AA)\nPrema zvaničnim podacima Nogometnog/Fudbalskog saveza BiH (N/FS BiH), Džeko je za bh. reprezentaciju odigrao 99 utakmica i postigao 55 golova. Debitovao je 2. juna 2007. godine u pobjedi nad Turskom od 3:2 na Olimpijskom stadionu “Asim Ferhatović Hase – Koševo” u Sarajevu.\nUtakmica BiH-Armenija igra se u subotu od 20.45 sati. U istom terminu tri dana kasnije na zeničkom stadionu “Bilino polje” Džeko i saigrači ugostiti će Grčku, u drugom kolu kvalifikacija za EURO 2020.


Ponovo odloženo suđenje u Novom Pazaru - NUNS\nPonovo odloženo suđenje u Novom Pazaru\nZa Župića je sudu dostavljena dokumentacija da se nalazi u karantinu zbog bolesti kovid-19 članova, njegove porodice, što je sutkinja Zuhra Ramović proverila i potvrdila u ZZJZ u Novom Pazaru.\nZa Zoranića je na prošlom ročištu naloženo policijsko pozivanje, koji se, uprkos tome, nije odazvao na zakazano suđenje.\nZbog toga je postupajuća sutkinja saopštila da će nakon povratne informacije iz policije razmotriti izdavanje naloga za prinudno dovođenje, kasnije određivanje pritvora, te na kraju raspisivanje poternice.\nSledeći je zakazan za 17. maj.\nFetiću je telefon otet 16. oktobra 2018. godine u Skupštini Grada Novog Pazara, koje je više stotina građana pomno pratilo, interesujući se za asfaltiranje 21 ulice. U jednom trenutku došlo je do napada na Fetića kojem je otet telefon dok je snimao dešavanja.\nNovi Pazar, Sud, Suđenje\nNovinari i građani udaljeni su sa suđenja aktivistkinji Dragani Arsić nakon što je „advokat tužilje Sanje Petrić, suvlasnice Galensa, kazao da je neko fotografisao njegovu stranku u sudnici, što\nBez odgovora zašto su novinari legitimisani i izbačeni, „sudnica nije bila dovoljno velika“\nNikola Krstić\t18.05.2022.\nKako objašnjavaju, za slučaj po tužbi suvlasnice Galensa, javnost nije bila isključena, a sudija je procenila da sudnica u kojoj je bio zakazan glavni pretres nije


Mobilni telefoni, 29.07.2021, 10:30 AM\nGoogle je objavio više detalja u vezi sa predstojećim „odeljkom o bezbednosti“ Google Play prodavnice koji će korisnicima pružati informacije o podacima koje prikupljaju i koriste Android aplikacije.\nGoogle je u maju najavio predstojeće promene u Google Play prodavnici koje zahtevaju od programera da budu transparentni u vezi sa tim koje podatke njihove aplikacije prikupljaju, kako se prikupljeni podaci koriste i koje funkcije privatnosti/bezbednosti aplikacije koriste.\nOve informacije će se pojavljivati u novom „odeljku o bezbednosti“ za svaku aplikaciju na Google Playu počev od prvog kvartala 2022. godine, omogućavajući korisnicima da imaju uvid u vrste podataka koje aplikacija prikuplja, njenu politiku privatnosti i bezbednosne funkcije pre nego što je instaliraju.\nPodaci koje će korisnici videti uključuju informacije o tome koji se podaci prikupljaju, koji podaci se dele sa trećim stranama, da li aplikacija koristi šifrovanje podataka, da li sledi Googleove smernice za porodice i da li je nezavisno revidirana prema globalnim bezbednosnim standardima.\nGoogle je objavio i vremenski raspored za programere kada mogu da počnu da dostavljaju ove informacije, kada će korisnici početi da vide odeljak Bezbednost, kao i krajnji rok kada moraju dostaviti tražene informacije.\nOd oktobra 2021. godine, odeljak „Privatnost i bezbednost aplikacija“ postaće dostupan na stranici sa sadržajem aplikacije na Play konzoli. Programeri tada mogu početi da popunjavaju upitnik kako bi pružili informacije o podacima koje prikuplja njihova aplikacija, korišćenim bezbednosnim funkcijama i politici privatnosti aplikacije.\nPočetkom 2022. korisnici Google Play prodavnice će početi da vide odeljak „Privatnost i bezbednost aplikacije“, sa svim podacima koje je dao programer aplikacije. Da bi se ovaj odeljak pojavio, programer mora da navede politiku privatnosti za aplikaciju.\nKonačno, u aprilu 2022. godine sve aplikacije će morati da imaju popunjeni odeljak „Privatnost i bezbednost aplikacije“, uključujući i politiku privatnosti. Ako postoje nerešeni problemi sa ovim odeljkom, Google Play će odbiti sva ažuriranja aplikacije dok se to ne završi.\nProgrameri moraju otkriti ako njihove aplikacije prikupljaju ili dele podatke o lokaciji, poput približne ili precizne lokacije korisnika, lične podatke kao što su korisničko ime, broj telefona i e-mail adresa, finansijske informacije kao što su broj korisničke platne kartice i broj bankovnog računa, informacije o zdravlju i sportskim aktivnostima, fotografije ili video snimci, audio fajlovi, fajlovi i dokumenti koji se čuvaju na uređaju, e-mailovi, podaci iz kalendara, podaci kontakata, instalirane aplikacije na uređaju, performanse aplikacija i druge. Programeri će morati da otkriju u koje svrhe koriste navedene podatke, na primer, zbog funkcionalnosti aplikacije koja je potrebna za rad aplikacije, zbog analitike (kako korisnici koriste aplikaciju i kako se ona ponaša), zbog sprečavanje prevara i bezbednosti, personalizacije sadržaja i preporuka itd.


Najava: U18 Evropsko Prvenstvo 2019 - SerbiaHoop\nSutra počinje FIBA U18 Evropsko prvenstvo. 16 najboljih evropskih reprezentacija takmičiće se za prestižnu titulu prvaka evrope do 18 godina u grčkom gradu Volosu od 27. Jula do 4. Avgusta. Reprezentacija Srbije dolazi da brani titulu koju je osvojila proslogodišnja generacija u Letoniji.\nNaša zemlja je u kategoriji do 18 godina u prošlosti imala puno uspeha. Treba napomenuti da smo dva puta za redom osvajali ovaj trofej, a od samostalnosti države pa sve do danas reprezentativci Srbije do 18 godina osvojili su čak 4 zlatnih, dve srebrne i jednu bronzanu medalju. Još jednim zlatom U18 reprezntacija Srbije okitila se i na letnjim olimpiskim igrama za mlade u Singapuru 2010. godine.\nŠta može nova generacija da ostvari na ovom prvenstvu ostaje da vidimo u narednih 9 dana.\nSve utakmice sa turnira biće strimovane uživo na FIBA YT kanalu https://www.youtube.com/user/FIBAWorld\nReprezentacija U18 Srbije dolazi sa 7 igrača koji su ovu generaciju predstavljali na prošlogodišnjem FIBA U17 svetskom prvenstvu u Argentini, gde je ova generacija zauzela 10 mesto. Pet novih igrača koji su se priključili reprezentaciji su:\nMarko Andrić (2002-PG-186cm) koji je imao odličnu sezonu u kadetskoj ekipi Mega Bemax sa kojom je osvoji I Triglav KLS ligu, a odlične partije pružao je u za juniorsku ekipu Mege. Sa kojom je stigao do druge pozicije na ovogodišnjem U18 ANGT turniu.\nNikola Manojlović (2002-SG/SF-200cm) jedan od najtalentovanijih kadetskih igrača Crvene Zvezde I jedan od lidera U16 evropskog prvenstva 2018. godine. Ove sezone dobio je priliku da se takmiči u juniorskoj konkurenciji gde je bio šesti, sedmi igrač u rotaciji. Dok je u Triglav KLS ligi bio ubedljivo najbolji strelac I asistent u ekipi Zvezde.\nĐorđe Đorđević (2001-SG-196cm) još jedan novi igrač u ovoj ekipi. Momak koji je prosle sezone nastupao za ekipu Dinamika u Roda JLS ligi. Bio je jedan od predvodnika generacije, dobar suter sa solidnim brojkma sa distance. Ostaje da vidimo kakva će njegova uloga biti u timu I koliko će prostora dobiti\nFilip Škobalj (2002-PF/SF-201cm) ove sezone je imao prilike da se takmiči u seniorskoj konkurenciji u PRO A ligi (Nemačka) sa ekipom Rostock Seawolves, sa kojom je stigao do ¼ finala lige. Dobre partije pružio je I u Dresu Bajern Minhena za koji je nastupa na ANGT turniru.\nVukašin Mašić (2001-PG/SG-195cm) Nešto slaije partije pružio je u U19 ABA ligi, dok je u juniorskom Roda JLS prvenstvu odigra na visokom nivou uz neverovatno dobar procenat šuta za 3 poena od čak 52%. Da li će selektor Klipa otvoriti prostora za Vukašina, koliko I koju mu je ulogu namenio u timu uskoro ćemo videti.\nOvih 5 momaka usli su u reprezentaciju umesto Vladana Musića, Lazara Živanovića, Nemanje Popovića, Dušana Tanaskovića I Davida Petruševa.\nOstali igrači koji će predstavljati slekciju Srbije na prvenstvu su:\nĐorđe Pažin (2001-SF/SF-201cm) sigurno jedan od lidera ove ekipe. Imao je očekivano dobru sezonu u JLS ligi, međutim ove sezone nije dobio priliku da nastupa u KLS ligi iako je u sezoni 2017/2018 odigrao 9 utakmica za ekipu KK Mladost iz Zemuna I nekako smo svi očekivali da ga I ove godine gledamo na seniorskoj sceni.\nAleksandar Langović (2001-PF/C-204cm) takodje uz Pažina igrač koji bi trebao biti jedan od lidera ove generacije. Langović je najveći deo sezone proveo u KLS ligi igrajući za OKK Beograd gde je imao solidne partije uz solidnu minutažu. Dobre partije pružio je I na završnom U18 ANGT turniru u Vitoriji.\nAleksa Marković (2001-SF/PF-199cm) u debitantskoj sezoni za Megu, Aleksa se nametnuo kao jedan od glavnih igrača te ekipe. Dosta problema imao je sa šutom prošle sezone, naročito za tri poena. Medjutim pružao je dobre partije tokom sezone u svim takmičenjima. Da li je Aleksa možda naš dzoker igrač koji će doći do izražaja kada to bude najviše trebalo?\nAleksej Pokuševski (2001-SF/PF-211cm) koji je fizički napredovao tokom sezone, igrački je takodje napravio velike pomake. Imao je prilike da trenira I sa prvim timom Olimpijakosa što mu je mnogo značilo na tom putu. Još jedan super talentovani momak u ovoj generaciji kako će on imati prvenstvo, videćemo.\nStevan Karapandzić (2001-PG-189cm) momak koji je ove iz Partizana stigao u redove Crvene Zvezde i zajedno sa Lazarom Vaićem delio minute na poziciji pleja. Očigledno je da mu je prijala promena I da se dobro uklopio u sistem. Igra sa dosta samopouzdanja I nadamo se da će imati uspešno prvenstvo.\nLazar Vasić (2001-PG-192cm) standardno pouzdani Lazar Vasić. On bi po svemu sudeći trebao biti startni plej reprezentacije. Iza sebe ima odličnu sezonu u juniorima Crvene Zvezde sa kojima je na kraju I osvojio titulu.\nMarko Pavićević (2001-C/PF-207cm) solidna sezona za Marka u juniorskoj ekipi Crvene Zvede u kojoj je ima skoro 18 minuta na parketu u proseku I uz priličnu konstantnost tokom čitave sezone. Koliko će u reprezentaciji dobiti prostora ostaje da vidimo obzirom da u timu nemamo ni jednog klasičnog centra I to je ono gde bi ovaj momak mogao da traži svoju šansu za vise minuta na terenu.\nReprezentacija Srbije prvenstvo startuje protiv selekcije Nemačke u kojoj važi za favorita. Dan kasnije protivnik je selekcija Velike Britanije i pitanje prvog mesta u grupi mogli bi da rešavamo u trećem kolu protiv neugodne reprezentacije Turske.\nDozvoliću sebi da budem pretenciozan I da kažem da Srbija definitivno važi za favorite grupe. Ukoliko ostvarimo sve tri pobede I budemo prvi u grupi naredni protivnik Srbije u 1/8 finalu bice četvrtoplasirana ekipa iz grupe B u kojoj se nalaze reprezentacije (Rusija, Litvanija, Italija, Crna Gora)\nKoji su krajnji dometi naše reprezentacije, mogu li se umešati u borbu za titulu ostaje da ispratimo u narednih 9 dana, a mi ćemo putem društvenih mreža redovno izveštavati o rezultatima naše reprezentacije.


Antalija: Đere predao meč, Beretini sigurno trijumfovao | Meridian Sport <\nAntalija: Đere predao meč, Beretini sigurno trijumfovao\nSrpski teniser Laslo Đere predao je meč prvog kola ATP turnira u Antaliji Dimitaru Kuzmanovu pri rezultatu 1:0 i 3:2 za bugarskog tenisera.\nĐere je veoma loše ušao u meč i prvi set je izgubio sa 6:1, odigrao je još pet gemova u narednom setu i tada je odlučio da preda duel zbog povrede. Mateo Beretini kao prvi nosilac na turniru nije imao većih problema protiv domaćeg tenisera Egija Kirkina i slavio je sa 2:0 (6:0, 6:4). Zanimljivo je da je samo jedan meč otišao u treći set i to između Matijasa Bačingera i Nikole Kunje, ali je Matijas predao pri rezultatu 4:1 za španskog tenisera.\nŠtuf – Kotov 2:0 (6:4, 6:3)\nLamasine – Gerasimov 2:0 (7:6(8:6), 6:2)\nAndreev – Ilhan 2:0 (6:4, 6:3)\nGrenier – Molčan (7:5, 6:4)\nŠardi – Albot 2:0 (6:3, 6:4)\nDe Minaur – Džaziri 2:0 (6:2, 6:1)\nFonjini – Vrbenski (6:4, 7:6)\nPrethodni članakMusemić: “Uvijek imam ambicija za nešto više, tako je i sada”\nNaredni članakSloboda organizuje druženje sa navijačima


Predsednik NUNS-a: Mnogi su novinari pogazili novinarsku profesiju ali još ima slobodnih koji je čuvaju\nPredsednik NUNS-a Željko Bodrožić kazao je večeras u Beogradu na 56. protestu “ 1 od 5 miliona” da još ima slobodnih novinara koji čuvaju plamen slobodnog izražavanja\nOn je ocenio da mnogi novinari šire mržnju i laž, i da će oni, kad aktulna vlast ode, morati da objasne zašto su lagali i bili propagandisti\nBodrožić je kazao da će direktori i urednici RTS-a morati da objasne kako su svestrano obaveštavali o požarima u Australiji, a skrivali požar koji je progutao požar kuću kolege Milana Jovanovića u Vrčinu\nValentina Reković, jedna od organizatorki protesta, poručila je da se protesti nastavljaju i naredne godine “sve dok ne oslobode svakog čoveka u Srbiji”\nfoto: Twitter nalog „1 od 5 miliona“\nNovinar Željko Bodrožić, predsednik Nezavisnog udruženja novinara Srbije (NUNS), rekao je na večerašnjem 56. protestu “1 od 5 miliona“ u Beograd da su “mnogi novinari pogazili novinarsku profesiju i stavili se u službu propagande vlasti, ali da ipak još ima slobodnih novinara koji čuvaju plamen slobodnog izražavanja isto kao što to čine učesnici protesta u borbi za osnovna ljudska prava svih građana“.\n-Čestitam vama građanima što čuvate plamen slobode uprkos zastrašivanju u čemu učestvuju i mnogi novinari šireći mržnju i laži. To rade sve televizije sa nacionalnom frekvencijom i skoro sve lokalne TV stanice kao i brojni pisani mediji-kazao je Bodrožić.\nOn je naglasio da će takvi novinari, kada aktuelna vlast ode, morati da objasne zašto su lagali i bili propagandisti.\n-Verujem da će uskoro svanuti dan kada će plaćeni propagandisti morati da objasne građanima zašto informišući ih o izgrađenim putevima nisu govorili da je svaki kilometar preplaćen, jer nema javnih tendera i konkursa i zašto su ih obasipali informacijama o radnim mestima, a nisu iznosili činjenice da su najmanje plaćeni i da se subvencije koriste da bi se radnicima isplaćivali te bedne plate-rekao je Bodrožić.\nOn je dodao da će takvi novinari uskoro morati da objasne zašto kada su pisali o pobedama SNS-a na izborima, nisu obaveštavali građane i o nepoštenom izbornom procesu, kupovini glasova i zloupotrebama državnih resursa u partijske svrhe.\n-Direktori i urednici RTS-a takozvanog javnog servisa, koji svi građani plaćaju, će morati da objasne kako su svestrano obaveštavali o požarima u Australiji, a skrivali požar koji je progutao požar kuću kolege Milana Jovanovića u Vrčinu. Kako su mogli da informišu javnost o protestima u Parizu, ali ne i u Beogradu, o uzbunjivaču Asanžu i Snoudenu, a ne i o uzbunjivačju Obradoviću iz Krušika-kazao je predsednik NUNS-a.\nUčesnici protesta „Jedan od pet miliona“ podsetili su da su tokom ovogodišnjeg „zajedničkog koračanja“ postigli više pobeda, uključujući oslobađanje iz kućnog pritvora uzbunjivača iz Krušika Aleksandra Obradovića.\nProtest je bio posvećen slobodi izražavanja, a završen je tako što su vrata RTS-a bila prekrivena nalepnicama sa nazivima brojnih afera uz natpis „Pa šta“. Na nalepnicama su ispisane afere „Jovanjica“, „Krušik“, „Kocke u Beogradu“, „Oliver Ivanović“, „Marija Lukić“, „Milan Jovanović“.\n-Vučić je rekao ‘Pa šta’ kada je ministar policije Nebojša Stefanović slagao u aferi Krušik. Učesnicima protesta nije „pa šta“ ni za jednu aferu-rekla je jedna od organizatorki protesta studentkinja Valentina Reković.\nOna je poručila da se protesti nastavljaju i naredne godine, odnosno da će maraton će trajati dok ne oslobode svakog čoveka u Srbiji.\nReković je pozvala građane na novi protest u subotu, 4. januara.